Príloha č. 1
Výbor pre zdravotníctvo

Pozmeňujúce a doplňujúce návrhy 

k vládnemu návrhu zákona,   ktorým sa mení a dopĺňa zákon Národnej  rady  Slovenskej  republiky  č. 277/1994 Z. z. o zdravotnej starostlivosti v znení neskorších predpisov a o zmene a doplnení niektorých zákonov 

Tlač 121

K Čl. I

1.	V 1. bode návrhu v § 2 ods. 1 sa slovo „osoby“ nahrádza slovami „fyzickej osoby „(ďalej len „osoba“)“ a   slová „(§ 54)“ nahrádzajú slovami „(§ 54 ods. 3)“.
					
Ide o spresnenie odkazu vo vzťahu k zdravotníckemu pracovníkovi, ktorý môže poskytovať zdravotnú starostlivosť.

2.	V 1. bode návrhu v § 2 ods. 2 sa na konci pripájajú tieto slová: „(§ 17 až 20)“.
    
Ide o spresnenie vymedzenia toho, čo zahŕňa zdravotná starostlivosť.

3.	V 1. bode návrhu v § 2 odseky 3 až  6 znejú:
„(3) Zdravotná starostlivosť je aj lekárenská starostlivosť a kúpeľná starostlivosť.

(4)	Poskytovanie zdravotnej starostlivosti členovi lodnej posádky na palube námornej lode upravuje osobitný predpis.1a)

(5)	Ochranu zdravia ľudí upravuje osobitný predpis.1b)

(6)	Lekárenskú starostlivosť upravuje osobitný predpis.1c)“.

Poznámky pod čiarou k odkazom 1a, 1b a 1c znejú:
„1a)	Zákon č. 435/2000 Z. z. o námornej plavbe.
1b)	Zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov.   
1c)	Zákon č. 140/1998  Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov.“.
	
Ide o spresnenie pojmu zdravotná starostlivosť, za ktorú sa považuje aj lekárenská starostlivosť a kúpeľná starostlivosť. 

Súčasne s novým spresnením tohto pojmu vznikla potreba prečíslovať aj poznámky pod čiarou.

4.	V 2. bode návrhu § 2a vrátane nadpisu znie:
„§ 2a
Služby súvisiace s poskytovaním zdravotnej starostlivosti 

(1)	So zdravotnou starostlivosťou súvisia aj niektoré služby. 

(2)	Služby súvisiace s poskytovaním zdravotnej starostlivosti sú
a)	v ústavnej starostlivosti 
1.	stravovacie služby,
2.	pobyt na lôžku, 
3.	zabezpečenie konziliárnych služieb,
4.	sterilizácia zdravotníckych pomôcok,  
5.	spracovanie údajov zistených pri poskytovaní tejto starostlivosti na magnetickom nosiči,
b)	v ambulantnej starostlivosti zabezpečovanie a sterilizácia zdravotníckych pomôcok a spracovanie údajov zistených pri poskytovaní tejto starostlivosti na magnetickom nosiči počas návštevy lekára a zubného lekára, ktorý poskytuje primárnu starostlivosť, a lekára, logopéda, psychológa a liečebného pedagóga, ktorý poskytuje sekundárnu starostlivosť, 
c)	v lekárenskej starostlivosti výdaj lieku, zdravotníckej pomôcky a dietetickej potraviny, poučenie o používaní lieku, zdravotníckej pomôcky a dietetickej potraviny a spracovanie údajov zistených pri poskytovaní tejto starostlivosti na magnetickom nosiči v lekárni alebo vo výdajni zdravotníckych pomôcok a za štatistické spracovanie lekárskeho  predpisu a lekárskeho poukazu1c) v poisťovni,
d)	pri vykonávaní dopravy do zdravotníckeho zariadenia a zo zdravotníckeho zariadenia a dopravy medzi zdravotníckymi zariadeniami ústavnej starostlivosti pristavenie vozidla, použitie vozidla na dopravu a spracovanie údajov zistených pri poskytovaní tejto dopravy na magnetickom nosiči.

(3)	Služby súvisiace s poskytovaním zdravotnej starostlivosti podľa odseku 2 písm. a) až c) poskytuje zamestnanec v pracovnoprávnom vzťahu k zdravotníckemu zariadeniu alebo držiteľ povolenia na poskytovanie zdravotnej starostlivosti v neštátnom zdravotníckom zariadení; služby súvisiace s poskytovaním zdravotnej starostlivosti podľa odseku 2 písm. d) poskytuje prepravca podľa osobitného predpisu.1d)

(4)	Úhradu za služby súvisiace s poskytovaním zdravotnej starostlivosti upravuje osobitný predpis.2)“.

Poznámky pod čiarou k odkazom 1d  a 2 znejú:
„1d)	§ 25 zákona  č. 455/1991 Zb. o živnostenskom  podnikaní  (živnostenský zákon)  v znení  neskorších predpisov.
2)	§ 3a zákona Národnej rady Slovenskej republiky č. 98/1995 Z. z. v znení zákona č. …/2003 Z. z.“. 

Spresňuje sa definícia služieb súvisiacich s poskytovaním zdravotnej starostlivosti ako služieb, ktoré nie sú zdravotnou starostlivosťou. 

V prípade ústavnej starostlivosti ide o služby spojené s hospitalizáciou, ktorými sú zabezpečenie stravovacích služieb spojených nákupom surovín a prípravou stravy, zabezpečenie pobytu na lôžku spojeného s nákupom pracích prostriedkov, praním posteľného prádla a jeho opravami pri častom praní a prezliekaním lôžka, sterilizáciou zdravotníckych pomôcok, zabezpečenie konziliárnych služieb spojených s telefonátmi a dovozom lekára najmä v prípade, ak ide o lekára z iného, najmä neštátneho zdravotníckeho zariadenia,  a spracovanie údajov zistených pri poskytovaní ústavnej starostlivosti na magnetickom nosiči.

V prípade poskytovania ambulantnej starostlivosti ide o služby spojené so zabezpečením poskytovania zdravotnej starostlivosti (nákup zdravotníckeho materiálu do ambulancie) a spracovanie údajov zistených pri poskytovaní tejto starostlivosti na magnetickom nosiči počas návštevy lekára a zubného lekára, ktorý poskytuje primárnu starostlivosť, a lekára, logopéda, klinického psychológa a liečebného pedagóga, ktorý poskytuje sekundárnu starostlivosť.

V prípade poskytovania v lekárenskej starostlivosti ide o služby súvisiace s vydaním lieku, zdravotníckej pomôcky a dietetickej potraviny a spracovanie údajov zistených pri poskytovaní tejto starostlivosti na magnetickom nosiči  v lekárni a výdajni zdravotníckych pomôcok a za štatistické spracovanie lekárskeho  predpisu a lekárskeho poukazu v príslušnej zdravotnej poisťovni.

Pri vykonávaní dopravy do zdravotníckeho zariadenia a zo zdravotníckeho zariadenia a dopravy medzi zdravotníckymi zariadeniami ústavnej starostlivosti ide o pristavenie vozidla, použitie vozidla dopravy do zdravotníckeho zariadenia a zo zdravotníckeho zariadenia a medzi zdravotníckymi zariadeniami a spracovanie údajov zistených pri poskytovaní tejto dopravy na magnetickom nosiči.

Ustanovuje sa, že služby súvisiace s poskytovaním zdravotnej starostlivosti okrem dopravy poskytuje zamestnanec v pracovnoprávnom vzťahu k zdravotníckemu zariadeniu alebo držiteľ povolenia na poskytovanie zdravotnej starostlivosti v neštátnom zdravotníckom zariadení a dopravu do zdravotníckeho zariadenia a zo zdravotníckeho zariadenia a dopravu medzi zdravotníckymi zariadeniami ústavnej starostlivosti  poskytuje prepravca, ktorý má živnosť na prepravu.

5.	V 3. bode návrhu § 5 vrátane nadpisu znie:

„§ 5
Poskytovanie zdravotnej starostlivosti 

Podmienky poskytovania zdravotnej starostlivosti na základe povinného zdravotného poistenia (ďalej len „zdravotné poistenie“) bezplatne a za čiastočnú úhradu, na základe zmluvného pripoistenia3) a zdravotnej starostlivosti za celú úhradu upravuje osobitný predpis.3)“.

Poznámky pod čiarou k odkazom 3  a 3a znejú:
„3)	§ 39 ods. 2 zákona  Národnej  rady  Slovenskej  republiky  č. 273/1994 Z. z.  o zriadení  Všeobecnej  zdravotnej  poisťovne  a  o zriaďovaní rezortných, odvetvových, podnikových a občianskych zdravotných poisťovní.
3a)	Zákon Národnej rady Slovenskej republiky č. 98/1995 Z. z. v znení neskorších predpisov.“.

Ustanovuje sa, že osobitný predpis, ktorým je Liečebný poriadok, v súvislosti s poskytovaním zdravotnej starostlivosti upravuje len podmienky  poskytovania zdravotnej starostlivosti na základe povinného zdravotného poistenia bezplatne a za čiastočnú úhradu a na základe zmluvného pripoistenia  a poskytovania zdravotnej starostlivosti za celú úhradu.

6.	V 4. bode návrhu sa v § 18 vypúšťa odsek 4.

Ustanovenie sa vypúšťa ako nadbytočné z dôvodu, že doprava ako služba súvisiaca s poskytovaním zdravotnej starostlivosti sa definuje v § 2a.

7.	Za 4. bod návrhu sa vkladá nový 5. bod, ktorý znie:

„V § 18 ods. 5 sa slová „súvisiacou prepravou“ nahrádzajú slovami „súvisiaca preprava“ a na konci prvej vety sa pripája táto veta: „Záchranná zdravotná služba je základnou zložkou integrovaného záchranného systému podľa osobitného predpisu7ac) a plní aj úlohy vyplývajúce z potrieb civilnej ochrany obyvateľstva a z potrieb bezpečnosti štátu v čase vojny, vojnového stavu, výnimočného stavu a núdzového stavu.”.

Poznámka pod čiarou k odkazu 7ac znie:
„7ac)	Zákon č.129/2002 Z. z. o integrovanom záchrannom systéme.“.

Doterajší 5. bod až 21. bod sa označujú ako 6. až 22. bod.
 				
Spresňuje sa pojem záchrannej zdravotnej služby ako integrálnej súčasti  integrovaného záchranného systému.

8.	V novooznačenom 10. bode návrhu v § 26 ods. 1 písm. k) sa slová „v lehote“ nahrádzajú slovami „v dohodnutej lehote“ a na konci sa vkladá bodkočiarka a pripájajú tieto slová: „tieto povinnosti plní aj fyzická osoba alebo právnická osoba, ktorá vykonáva dopravu do zdravotníckeho zariadenia a zo zdravotníckeho zariadenia a dopravu medzi zdravotníckymi zariadeniami ústavnej starostlivosti,“.

Ustanovuje sa, aby aj právnická osoba alebo fyzická osoba, ktoré prevádzkujú dopravu, mali povinnosť spracúvať a oznamovať príslušnej zdravotnej poisťovni údaje súvisiace s s poskytovaním služieb súvisiacich s poskytovaním zdravotnej starostlivosti.
 
9.	V novooznačenom  11. bode návrhu v § 26 ods. 2 písm. d) sa za slová „samosprávnemu kraju“  vkladajú slová  „a Ústavu zdravotníckych informácií a štatistiky“.

Rozširuje sa povinnosť zdravotníckych zariadení predkladať požadované údaje aj Ústavu zdravotníckych informácií a štatistiky, ktorý je oficiálnym zberným miestom týchto údajov.

10.	Novooznačený  20. bod  návrhu   sa vypúšťa.

Legislatívno-technická úprava z dôvodu presunu § 77  do Čl. II -  § 36a.

Doterajší 21. bod a 22. bod návrhu sa označuje ako 19. bod a 22. bod.

11.	Za novooznačený 19. bod sa vkladá nový 20. bod, ktorý sa v § 78 ods. 1  dopĺňa písmenami e) a f), ktoré znejú:
„e)	vymedzuje zdravotnícke obvody neštátnych zdravotníckych zariadení na základe záväzného stanoviska príslušnej stavovskej organizácie,10d)
f)	vykonáva zmeny zdravotníckych obvodov neštátnych zdravotníckych zariadení; v takom prípade nie je viazaný stanoviskom príslušnej stavovskej organizácie.10d)“.

Doterajší 20. bod a 21. bod návrhu sa a označuje  ako  21. bod a 22. bod

Spresňuje sa pôsobnosť samosprávneho kraja o vymedzovanie zdravotníckych obvodov neštátnych zdravotníckych zariadení na základe záväzného stanoviska príslušnej stavovskej organizácie; väzba na záväzné stanovisko príslušnej stavovskej organizácie sa už nevyžaduje, ak sa vykonáva zmena zdravotníckeho obvodu neštátneho zdravotníckeho zariadenia.

12.	V novooznačenom 22. bode návrhu § 80j znie:

„80j

Dopravcovia vykonávajúci dopravnú zdravotnú službu na základe povolenia na poskytovanie dopravnej zdravotnej služby získaného podľa doterajších predpisov môžu túto činnosť vykonávať do 30. septembra 2003. Po uplynutí tohto času sú oprávnení vykonávať túto činnosť len ak získajú oprávnenie na vykonávanie prepravy podľa osobitného predpisu;1d) inak sú povinní výkon tejto činnosti skončiť.“.

Spresňuje sa prechodné ustanovenie vzhľadom na skutočnosť, že dopravná zdravotná služba ako zdravotnícke zariadenie zaniká až od 1. októbra 2003.

13.	Za novooznačený 22. bod sa vkladá nový 23. bod, ktorý znie:

	Za § 80j sa vkladá  § 80k, ktoré znie:
„§ 80k
.
Konania o prevode majetku zdravotníckych zariadení na iné osoby a konania o premene zdravotníckych zariadení ako rozpočtových organizácií a príspevkových organizácií na neziskové organizácie poskytujúce všeobecne prospešné služby začaté podľa osobitných predpisov26) pred 1. januárom 2003 na podnet ministerstva zdravotníctva sa dokončia podľa  predpisov platných do 31. decembra 2002.“.

V záujme istoty právnych subjektov, ktoré sa mali stať vlastníkom sprivatizovaného zdravotníckeho zariadenia, a zmeny vlastníckych vzťahov v zdravotníckych zariadeniach, ktorých transformácia na neziskové organizácie sa už začala, ale nedokončila, ustanovuje sa možnosť dokončiť konania o prevode majetku zdravotníckych zariadení na iné osoby (privatizácia) a konania o premene zdravotníckych zariadení ako rozpočtových organizácií a príspevkových organizácií na neziskové organizácie poskytujúce  všeobecne prospešné služby začaté pred 1. januárom 2003 na podnet ministerstva zdravotníctva podľa  predpisov platných do 31. decembra 2002.

K Čl. II

14.	V 1. bode návrhu v § 2 ods. 1 písmená d) až h) znejú:

„d)	zdravotne postihnutou osobou fyzická osoba (ďalej len „osoba“) s trvalým poškodením fyzického zdravia alebo psychického zdravia,
e)	zdravotnou starostlivosťou poskytovanou na základe zdravotného poistenia bezplatne zdravotná starostlivosť poskytovaná v celom rozsahu na základe povinného zdravotného poistenia,1a)
f)	zdravotnou starostlivosťou poskytovanou za celú úhradu zdravotná starostlivosť, ktorá
1.	presahuje rámec povinného zdravotného poistenia ,  
2.	nepresahuje rámec povinného zdravotného poistenia, ale poskytuje sa osobe na jej žiadosť,
3.	nepresahuje rámec povinného zdravotného poistenia, ale poskytuje sa v záujme inej fyzickej osoby alebo právnickej osoby; taká zdravotná starostlivosť sa môže osobe poskytnúť len s jej predchádzajúcim súhlasom,
g)	zdravotnou starostlivosťou poskytovanou za čiastočnú úhradu zdravotné výkony uvedené v prílohe č. 1 k tomuto zákonu a lieky, zdravotnícke pomôcky a dietetické potraviny na osobitné medicínske účely3b) (ďalej len „dietetická potravina“) uvedené v zozname liekov (§ 39 ods. 3), v zozname zdravotníckych pomôcok (§ 39 ods. 4) a v zozname dietetických potravín (§ 39 ods. 5), 
h)	dojčaťom dieťa do dovŕšenia jedného roku veku.“. 

Ide o spresnenie vymedzenia jednotlivých pojmov a doplnenie pojmu „dojča“.

15.	V 1. bode návrhu v § 2  ods. 2 sa slová „[odsek 1 písm. g) tretí bod]“ nahrádzajú slovami „[odsek 1 písm.  f) tretí bod]“.

Ide o odstránenie nesprávneho odkazu v zátvorke.

16.	V 1. bode návrhu § 3 vrátane nadpisu znie:

„§ 3

Zdravotná  starostlivosť poskytovaná bezplatne, za čiastočnú úhradu a za celú úhradu

(1)	Na základe povinného zdravotného poistenia sa poistencom poskytuje zdravotná  starostlivosť  podľa  druhu  a stupňa postihnutia zdravia poistenca.

(2)	Na  základe povinného zdravotného poistenia sa  poskytujú zdravotné výkony,  liečivá  obsiahnuté  v  lieku,  zdravotnícke  pomôcky  a dietetické  potraviny,   ktoré  sú  indikované   zo  zdravotných dôvodov,   zodpovedajú  súčasnému   stupňu  rozvoja   medicínskych vied a biomedicínskych  vied a  pri danej  indikácii dosahujú efektívny účinok, dodržiavajúc   zásady    účelnej terapie, osobitne farmakoterapie a aplikovali sa v súlade s ustanovenými preskripčnými obmedzeniami a  indikačnými obmedzeniami. Zdravotné výkony  poskytované na  základe povinného zdravotného  poistenia sú  uvedené v prílohe č. 1.

(3)	Poisťovňa uhrádza zmluvnému zdravotníckemu zariadeniu náklady  na  zdravotné  výkony poskytované poistencovi na základe povinného zdravotného poistenia bezplatne alebo za čiastočnú úhradu uvedené v prílohe č. 1 vo výške, ktorú ustanovuje cenový predpis,4b) a náklady na lieky, zdravotnícke pomôcky a dietetické potraviny uvedené v zozname liekov, v zozname zdravotníckych pomôcok a v zozname dietetických potravín vo výške ustanovenej v osobitnom predpise.4c) 

(4)	Náklady na zdravotnú starostlivosť na účely sociálneho zabezpečenia vrátane zdravotnej starostlivosti na účely dávok sociálnej pomoci a náklady na zdravotnú starostlivosť na účely nezamestnanosti a  podľa osobitných predpisov4) uvedenú v prílohe č. 1 uhrádza príslušný orgán4) vo výške, ktorú ustanovuje cenový predpis.4b)

(5)	Poisťovňa uhrádza zdravotníckemu  zariadeniu, s ktorým nie je v zmluvnom vzťahu, náklady na nevyhnutnú a neodkladnú zdravotnú starostlivosť4d) pri  náhlom ochorení,  pri  zhoršení  zdravotného stavu alebo pri ohrození života vo výške, ktorú ustanovuje cenový  predpis.4b)

(6)	Poisťovňa uhrádza zmluvnému zdravotníckemu zariadeniu náklady  na  zdravotnú  starostlivosť  poskytovanú na základe zmluvného pripoistenia uvedenú (§ 34a). Rozsah zdravotnej starostlivosti poskytovanej bezplatne na základe zmluvného pripoistenia dohodne osoba v zmluve s príslušnou poisťovňou vykonávajúcou jej zmluvné pripoistenie.

(7)	Osoba, ktorej sa poskytla zdravotná starostlivosť podľa § 2 ods. 1 písm. f) prvý bod a druhý bod, uhrádza zdravotníckemu zariadeniu náklady na zdravotnú  starostlivosť  vo výške, ktorú ustanovuje cenový predpis.4b)

(8)	Osoba alebo právnická osoba, v záujme ktorej sa poskytla zdravotná starostlivosť podľa § 2 ods. 1 písm. f) tretí bod, uhrádza zdravotníckemu zariadeniu náklady na zdravotnú starostlivosť vo výške, ktorú ustanovuje osobitný predpis.5)“.

Poznámky pod čiarou k odkazom 1, 1a, 1b, 2, 3, 3a, 3b, 4, 4a, 4b, 4c, 4d a 5  znejú:
„1)	Zákon Národnej rady Slovenskej republiky č. 277/1994 Z. z. o zdravotnej starostlivosti v znení zákona č. .../2003 Z. z.
1a)	Zákon  Národnej  rady  Slovenskej  republiky  č. 273/1994  Z. z. o zdravotnom   poistení,  financovaní   zdravotného  poistenia, o zriadení  Všeobecnej  zdravotnej   poisťovne  a o zriaďovaní rezortných, odvetvových, podnikových a občianskych zdravotných  poisťovní  v znení  neskorších predpisov.
 1b)	§ 39 ods. 2 zákona Národnej rady Slovenskej republiky č. 273/1994 Z. z.“.
 2)	§ 28   a  29   zákona  Národnej   rady  Slovenskej   republiky č. 273/1994 Z. z. v znení neskorších predpisov.
3)	§ 26 ods. 1 písm. a) zákona Národnej rady Slovenskej republiky č. 273/1994 Z. z. v znení neskorších predpisov.
3a)	§ 18 ods. 2 písm. a), b) a d) zákona č. 195/1998 Z. z. o sociálnej pomoci v znení neskorších predpisov.
3b)	§ 2 ods. 1 zákona Národnej rady Slovenskej republiky č. 152/1995 Z. z. o potravinách v znení zákona č. 450/2002 Z. z.
 4)	Napríklad zákon Národnej rady Slovenskej republiky č. 387/1996 Z. z. o zamestnanosti v znení neskorších predpisov, zákon Národnej rady Slovenskej republiky č. 274/1994 Z. z. o Sociálnej poisťovni v znení neskorších predpisov, zákon č. 413/2002 Z. z. o sociálnom poistení, zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov, zákon č. 195/1998 Z. z. v znení neskorších predpisov.
4a)	Zákon č. 95/2002 Z. z. o poisťovníctve a o zmene a doplnení niektorých zákonov.
4b)	Oznámenie Ministerstva financií Slovenskej republiky č. 636/2002 Z. z., ktorým sa mení a dopĺňa Opatrenie Ministerstva financií Slovenskej republiky z 30. júla 2002 č.  01/Z/2002, ktorým sa ustanovuje rozsah regulácie cien v oblasti zdravotníctva.   
4c)	Oznámenie Ministerstva zdravotníctva Slovenskej republiky č. 711/2002 Z. z., ktorým sa vydáva Opatrenie Ministerstva zdravotníctva Slovenskej republiky číslo: M/5513/2002 zo 6. decembra 2002, ktorým sa vydáva zoznam liečiv a liekov uhrádzaných alebo čiastočne uhrádzaných na základe zdravotného poistenia.
Oznámenie Ministerstva zdravotníctva Slovenskej republiky č. 712/2002 Z. z., ktorým sa vydáva Opatrenie Ministerstva zdravotníctva Slovenskej republiky číslo: M/5514/2002 zo 6. decembra 2002, ktorým sa vydáva zoznam zdravotníckych pomôcok uhrádzaných alebo čiastočne uhrádzaných na základe zdravotného poistenia. 
4d)	§ 10 zákona Národnej rady Slovenskej republiky č. 277/1994 Z. z.
5)	§ 3 zákona Národnej rady Slovenskej republiky č. 18/1996 Z. z. o cenách.“. 

Preberá sa doterajšie vymedzenie rozsahu zdravotnej starostlivosti poskytovanej na základe zdravotného poistenia, t. j. zdravotná starostlivosť pozostáva zo zdravotných výkonov,  liečiv  obsiahnutých  v  lieku,  zdravotníckych  pomôcok  a dietetických  potravín,   ktoré  sú  indikované   zo  zdravotných dôvodov.

Ustanovuje sa výška úhrady nákladov zdravotnej starostlivosti poskytovanej bezplatne alebo za čiastočnú úhradu na základe povinného zdravotného poistenia odkazom na cenový predpis v prípade úhrady zdravotných výkonov a opatrenia, ktorými sa vydáva zoznam liekov a zdravotníckych pomôcok poskytovaných na základe povinného zdravotného poistenia bezplatne alebo za čiastočnú úhradu v prípade úhrady liekov a zdravotníckych pomôcok.

Ustanovuje sa, že náklady zdravotnej starostlivosti na účely sociálneho zabezpečenia vrátane dávok sociálnej pomoci a nezamestnanosti a  uhrádza orgán príslušný na výplatu peňažných dávok vrátane okresného úradu, a Národný úrad práce vo výške, ktorú určí cenový predpis.

Zároveň sa umožňuje osobe pripoistiť sa na poskytovanie takej zdravotnej starostlivosti, ktorá presahuje rámec zdravotnej starostlivosti poskytovanej bezplatne na základe povinného zdravotného poistenia tak, že si s príslušnou poisťovňou dohodne rozsah zdravotnej starostlivosti, na ktorú sa pripoisťuje. Spresňuje sa odkaz na príslušné ustanovenie vymedzujúce možný rozsah zdravotnej starostlivosti poskytovanej na základe zmluvného pripoistenia.

Ustanovuje sa, že náklady zdravotnej starostlivosti poskytovanej  na základe zmluvného pripoistenia a náklady zdravotnej starostlivosti poskytovanej  na základe povinného zdravotného poistenia nezmluvným zdravotníckym zariadením, uhrádza príslušná zdravotná poisťovňa. 

Ustanovuje sa, že náklady zdravotnej starostlivosti poskytovanej nad rámec zdravotného poistenia požadované právnickou osobou alebo fyzickou osobou uhrádza táto fyzická osoba alebo právnická osoba vo výške vypočítanej podľa zákona o cenách. 

17.	V 2. bode návrhu  § 3a vrátane nadpisu znie:

„§ 3a
Úhrada za služby súvisiace s poskytovaním zdravotnej starostlivosti

(1)	Osoba  uhrádza  zdravotníckemu zariadeniu ústavnej starostlivosti za služby súvisiace s poskytovaním zdravotnej starostlivosti,5a) ak nie je oslobodená od povinnosti podľa odseku 9 písm. a)
a)	50 Sk za služby spojené s poskytovaním ústavnej starostlivosti, najviac za 21 dní tej istej ústavnej starostlivosti,  ak  tento zákon neustanovuje inak (písmeno b),
b)	50 Sk za služby spojené s poskytovaním ústavnej starostlivosti v liečebni pre dlhodobo chorých bez ohľadu na dĺžku ústavnej starostlivosti. 

(2)	Prvý deň a posledný deň ústavnej starostlivosti sa považujú za jeden deň ústavnej starostlivosti.

(3)	Platba podľa odseku 1 sa uhrádza pri prepustení z ústavnej starostlivosti priamo v hotovosti alebo do desiatich dní po prepustení z ústavnej starostlivosti na účet zdravotníckeho zariadenia. 

(4)	Osoba uhrádza zdravotníckemu zariadeniu ústavnej starostlivosti platbu 20 Sk zvýšenú koeficientom 2,5, ak bez predchádzajúcej návštevy lekárskej služby prvej pomoci navštívi ústavnú pohotovostnú službu bez nadväzujúcej ústavnej starostlivosti. Výsledná suma sa zaokrúhľuje na celé koruny smerom nahor.

(5)	Osoba uhrádza za služby súvisiace s poskytovaním zdravotnej starostlivosti5b) lekárovi a zubnému lekárovi, ktorí poskytujú primárnu starostlivosť v ambulancii, platbu 20 Sk pri každej návšteve lekára a zubného lekára, ak nie je oslobodená od povinnosti uhradiť túto platbu podľa odseku 9 písm. b). Platba je príjmom zdravotníckeho zariadenia. Osoba uhrádza zdravotníckemu zariadeniu, ktoré organizuje lekársku službu prvej pomoci, túto platbu zvýšenú koeficientom 2,5, ak ide o poskytnutie zdravotnej starostlivosti v lekárskej službe prvej pomoci. Výsledná suma sa zaokrúhľuje na celé koruny smerom nahor.

(6)	Osoba uhrádza za služby súvisiace s poskytovaním zdravotnej starostlivosti5b) lekárovi, logopédovi, klinickému psychológovi a liečebnému pedagógovi, ktorí poskytujú sekundárnu starostlivosť v ambulancii, platbu 20 Sk pri každej návšteve lekára, logopéda, psychológa a liečebného pedagóga, ak nie je oslobodená od povinnosti uhradiť túto platbu podľa odseku 9 písm. b). Platba je príjmom zdravotníckeho zariadenia. 

(7)	Za poskytovanie ambulantnej starostlivosti podľa odsekov 5 a 6 na účely tohto zákona sa nepovažuje poskytovanie konziliárnej služby počas ústavnej starostlivosti.

(8)	Osoba uhrádza zdravotníckemu zariadeniu alebo fyzickej osobe alebo právnickej osobe za služby súvisiace s poskytovaním zdravotnej starostlivosti5c) platbu vo výške 2 Sk za jeden kilometer jazdy, ak nie je oslobodená od povinnosti uhradiť túto platbu podľa odseku 9 písm. c). Osoba s ťažkým zdravotným postihnutím, ktorá sa preukáže preukazom občana s ťažkým zdravotným postihnutím vydaným podľa osobitného predpisu5d) (ďalej len „osoba s ťažkým zdravotným postihnutím“), a nie je odkázaná na individuálnu dopravu, uhrádza platbu vo výške 1 Sk za jeden kilometer jazdy. Ak dopravu do zdravotníckeho zariadenia a zo zdravotníckeho zariadenia používa súčasne viac osôb, platba sa rozdelí pomerne medzi tieto osoby.

(9)	Od povinnosti uhradiť 
a)  platbu podľa odseku 1 je oslobodená 
1.	osoba nachádzajúca sa v stave vylučujúcom možnosť vyžiadať si jej súhlas s poskytovaním ústavnej starostlivosti a v prípade choroby, pri ktorej možno uložiť povinné liečenie,5e) 
2.	tehotná žena prijatá do ústavnej starostlivosti v súvislosti s rizikovým tehotenstvom alebo pôrodom,
3.	novonarodené dieťa,
4.	dojča a matka, ak je dojča prijaté do ústavnej starostlivosti s matkou, 
5.	matka a dojča, ak je matka prijatá do ústavnej starostlivosti s  dojčaťom, 
6.	osoba v stave  hmotnej núdze, ktorá sa preukáže rozhodnutím okresného úradu o  dávke sociálnej pomoci vydaným podľa osobitného predpisu5f) (ďalej len „osoba v hmotnej núdzi“),
7.	dieťa s nariadenou ústavnou výchovou, 
8.	osoba s duševnou poruchou, ktorej povaha predstavuje riziko ohrozenia života a zdravia tejto osoby alebo jej okolia,    
9.	nositeľ ocenenia striebornej Jánskeho plakety, 
b)	platbu podľa odseku  5 a 6 je oslobodená  
1.	osoba pri poskytovaní preventívnej starostlivosti vrátane povinného očkovania5g) a pri poskytovaní dispenzárnej starostlivosti,
2.	osoba pri opakovanej návšteve toho istého lekára v ten istý deň poskytovania zdravotnej starostlivosti a pri opakovanej návšteve nadväzujúcej na poskytovanie tej istej zdravotnej starostlivosti,
3.	osoba s duševnou poruchou, ktorej povaha predstavuje riziko ohrozenia života a zdravia tejto osoby alebo jej okolia,    
4.	osoba v hmotnej núdzi5f) alebo jej zákonný zástupca, 
5.	dieťa s nariadenou ústavnou výchovou,
6.	nositeľ ocenenia striebornej Jánskeho plakety, 
7.	osoba pri vykonávaní vyšetrení predchádzajúcich bezpríspevkovému darovaniu krvi,
c)	platbu podľa odseku 8 je oslobodená 
1.	osoba zaradená do chronického dialyzačného programu, do transplantačného programu,
2.	osoba, ktorej sa poskytuje onkologická liečba alebo  kardiochirurgická liečba,
3.	osoba s ťažkým zdravotným postihnutím odkázaná na individuálnu prepravu osobným motorovým vozidlom,
4.	doprava osoby, ktorej sa poskytuje ústavná zdravotná starostlivosť, medzi zdravotníckymi zariadeniami ústavnej starostlivosti.
 
(10)	Poisťovňa uhrádza vo výške ustanovenej cenovým predpisom4b) náklady na služby súvisiace s poskytovaním zdravotnej starostlivosti5c) za osoby, ktoré sú úplne oslobodené od povinnosti uhradiť platbu za tieto služby; poisťovňa uhrádza tieto náklady po odpočítaní platby uhradenej osobou podľa odseku 8.

(11)	Dopravu osoby,  ktorá  je  vo  väzbe  alebo vo výkone trestu  odňatia slobody,  do zdravotníckeho zariadenia a zo zdravotníckeho zariadenia, vykonáva Zbor väzenskej a justičnej stráže; to neplatí, ak si ochrana života a zdravia tejto osoby vyžaduje poskytnutie pomoci záchrannou zdravotnou službou. 

(12)	Dopravu osoby, ktorá je v cele policajného zaistenia, do zdravotníckeho zariadenia a zo zdravotníckeho zariadenia, vykonáva Policajný zbor; to neplatí, ak si ochrana života a zdravia tejto osoby vyžaduje poskytnutie pomoci záchrannou zdravotnou službou.

(13)	Odseky 1, 5, 6 a 8 sa nevzťahujú na osobu, ak náklady na služby súvisiace s poskytovaním zdravotnej starostlivosti, ktorá sa neposkytuje na základe povinného zdravotného poistenia,  uhrádza osoba v celom rozsahu sama.“.  

Poznámky pod čiarou k odkazom 5a, 5b, 5c, 5d, 5e,  5f  a 5g  znejú:
„5a)	§ 2a ods. 2 písm. a) zákona Národnej rady Slovenskej republiky č. 277/1994 Z. z. v znení zákona č. .../2003 Z. z.
5b)	§ 2a ods. 2 písm. b) zákona Národnej rady Slovenskej republiky č. 277/1994 Z. z. v znení zákona č. .../2003 Z. z.
5c)	§ 2a ods. 2 písm. d) zákona Národnej rady Slovenskej republiky č. 277/1994 Z. z. v znení zákona č. .../2003 Z. z.
5d)	§ 57 zákona č. 195/1998 Z. z. v znení neskorších predpisov.
5e)	§ 14 ods. 2 zákona Národnej rady Slovenskej republiky č. 277/1994 Z. z.
5f)	§ 7 a § 68 písm. a) šiesty bod zákona  č. 195/1998 Z. z. v znení neskorších predpisov.
5g)	§ 2 ods.1 písm. a ) až  e) vyhlášky  Ministerstva zdravotníctva Slovenskej republiky č.  79/1997 Z. z. o opatreniach na predchádzanie prenosným ochoreniam“.

Ustanovuje sa, že v zdravotníckom zariadení ústavnej zdravotnej starostlivosti je osoba pri prepustení z ústavnej starostlivosti buď priamo alebo do desiatich dní po prepustení povinná uhradiť platbu za služby súvisiace s poskytovaním ústavnej starostlivosti súhrnne vo výške 50 Sk za jeden deň ústavnej starostlivosti, pričom prvý a posledný deň ústavnej starostlivosti sa považuje na účely úhrady platby za jeden deň ústavnej starostlivosti, najviac za 21 dní tej istej ústavnej starostlivosti. Obmedzenie platby za najviac 21 dní sa nevzťahuje na ústavnú starostlivosti v liečebni pre dlhodobo chorých.

Ustanovuje sa zvýšenie platby pri poskytovaní ústavnej pohotovostnej služby, ak jej nepredchádzala lekárska služba prvej pomoci a na ňu nenadväzuje hospitalizácia, a pri poskytovaní lekárskej služby prvej pomoci o ustanovený koeficient.
 
Za využitie služieb súvisiacich s poskytovaním zdravotnej starostlivosti u praktického lekára pre dospelých, praktického lekára pre deti a dorast, dorastového lekára, gynekológa a zubného lekára (primárna starostlivosť) a odborného lekára – špecialistu, logopéda, psychológa a liečebného pedagóga v ambulancii (sekundárna zdravotná starostlivosť) sa zavádza platba vo výške 20 Sk. Táto platba sa zvyšuje koeficientom pri poskytnutí lekárskej služby prvej pomoci.

Za použitie dopravy do zdravotníckeho zariadenia a zo zdravotníckeho zariadenia a dopravy medzi zdravotníckymi zariadeniami ústavnej starostlivosti sa ustanovuje platba 2 Sk za jeden kilometer jazdy; v prípade súbežného použitia vozidla viacerými osobami sa ustanovuje povinnosť dopravcu rozdeliť túto platbu pomerne. Táto platba sa znižuje na jednu Sk, ak ide o osobu s ťažkým zdravotným postihnutím, ktorá je odkázaná na individuálnu dopravu. Podmienkou pre zníženie platby na 1 Sk je, že pri použití dopravy sa osoba preukáže preukazom občana s ťažkým zdravotným postihnutím. V prípade, že tento preukaz osoba nepredloží, musí uhradiť náklady vo výške 2 Sk za jeden kilometer.

Rozširuje sa okruh osôb, ktoré sú oslobodené od povinnosti uhradiť platbu za hospitalizáciu o tehotnú ženu prijatú do ústavnej starostlivosti v súvislosti s rizikovým tehotenstvom alebo pôrodom, novonarodené dieťa, dojča a matka, ak je dojča prijaté do ústavnej starostlivosti s matkou,  matka a dojča, ak je matka prijatá do ústavnej starostlivosti s  dojčaťom, osobu prijatú na účel poskytovania ústavnej psychiatrickej starostlivosti, osobu, u ktorej je zistené prenosné ochorenie, pri ktorom možno uložiť povinné liečenie, a nositeľa ocenenia  striebornej Jánskeho plakety, pričom za takéhoto nositeľa sa považuje aj nositeľ ocenenia vyššieho stupňa Jánskeho plakety.

Rozširuje sa okruh osôb, ktoré sú oslobodené od povinnosti uhradiť platbu za návštevu ambulancie, o osobu pri poskytovaní preventívnej starostlivosti vrátane povinného očkovania a dispenzárnej starostlivosti, pri opakovanej návšteve nadväzujúcej na poskytovanie tej istej zdravotnej starostlivosti, alebo zdravotnej starostlivosti poskytovanej v ten istý deň u toho istého lekára, nositeľa ocenenia striebornej Jánskeho plakety,  osobu pri vykonávaní vyšetrení predchádzajúcich bezpríspevkovému darovaniu krvi, a osobu s duševnou poruchou, ktorej povaha predstavuje riziko ohrozenia života a zdravia tejto osoby alebo jej okolia.

Rozširuje sa okruh osôb, ktoré sú oslobodené od povinnosti uhradiť platbu za dopravu do zdravotníckeho zariadenia a zo zdravotníckeho zariadenia a medzi zdravotníckymi zariadeniami, o osobu s ťažkým zdravotným postihnutím, ktorá je odkázaná na individuálnu dopravu.

Zdôrazňuje sa, že platby za služby súvisiace s poskytovaním zdravotnej starostlivosti sa neuhrádzajú, ak sa poskytuje zdravotná starostlivosť za celú úhradu osoby  a umožňuje sa zdravotníckemu zariadeniu oslobodiť od povinnosti uhradiť platbu za hospitalizáciu a za návštevu ambulancie aj inú osobu.

Ustanovuje sa povinnosť zdravotnej poisťovne uhradiť náklady za dopravu do zdravotníckeho zariadenia a zo zdravotníckeho zariadenia po odpočítaní platby, ktorú je osoba povinná uhradiť za jeden kilometer jazdy; ak ide o dopravu osoby oslobodenej od povinnosti uhradiť platbu za dopravu do zdravotníckeho zariadenia a zo zdravotníckeho zariadenia, príslušná poisťovňa  uhrádza celú sumu týchto nákladov.

18.	V 4. bode návrhu v § 7 ods. 1 sa slová „na účely stabilizácie zdravotného stavu alebo za účelom prevencie chorôb“ nahrádzajú slovami „ako následná zdravotná starostlivosť7a)“.

Poznámka pod čiarou k odkazu 7a znie:
„7a)	§ 20 zákona Národnej rady Slovenskej republiky č. 277/1994 Z. z. v znení neskorších predpisov.“.

19.	V 4. bode návrhu v § 7 ods. 2 sa vypúšťajú slová „s výnimkou platby za služby súvisiace s poskytovaním zdravotnej starostlivosti“ a na konci pripája táto veta: „Na platby za služby súvisiace s poskytovaním kúpeľnej starostlivosti sa vzťahujú ustanovenia § 3a o úhradách za služby súvisiace s poskytovaním zdravotnej starostlivosti v zdravotníckom zariadení ústavnej starostlivosti.“.

Ide o spresnenie ustanovenia za účelom odstránenia prípadných problémov v aplikačnej praxi.

20.	V 7. bode návrhu v § 8b ods. 4 sa slovo „liekov“ nahrádza slovami „liekov8a)“.

Poznámka pod čiarou k odkazu 8a znie:
„8a)	§ 38 a 39 zákona č. 140/1998 Z. z. v znení neskorších predpisov.“.

21.	V 8. bode návrhu v § 10 ods. 2  druhá veta znie:

„Časť  platby vo výške 5 Sk je príjmom lekárne a časť platby vo výške 15 Sk je príjmom poisťovne.“.

22.	V 9. bode návrhu v § 10 ods. 3 druhá veta znie:

„Časť platby vo výške 5 Sk je príjmom lekárne alebo výdajne zdravotníckych pomôcok a časť platby vo výške 15 Sk je príjmom poisťovne.“.

23.	V 9. bode návrhu sa v § 10 za odsek 3 vkladajú nové odseky 4 až 6,  ktoré znejú: 

„(4) Od povinnosti uhradiť platbu podľa odseku 2 je oslobodená osoba pri výdaji lieku predpísaného na výpise z lekárskeho predpisu.12aa)

(5)	Od povinnosti uhradiť platbu podľa odseku 3 je oslobodená osoba s ťažkým zdravotným postihnutím.

(6)	Odseky 2 a 3 sa nevzťahujú na osobu, ak si lieky, dietetické potraviny a zdravotnícke pomôcky, ktoré sa neposkytujú na základe povinného zdravotného poistenia,  uhrádza osoba v celom rozsahu sama, a ak na lekárskom predpise nie je súčasne predpísaný liek, ktorý sa poskytuje na základe povinného zdravotného poistenia.“.

Poznámka pod čiarou k odkazu 12aa znie:
„12aa)	§ 38 ods. 4 zákona č. 140/1998 Z. z. v znení neskorších predpisov.“.

Doterajšie odseky 3 a 4 sa označujú ako odseky   6 a  7.

Ustanovuje sa, aké služby v súvislosti s poskytovaním lekárenskej starostlivosti sú oslobodené od povinnosti uhradiť platbu 20 Sk.

Od platby sa oslobodzuje výdaj lieku predpísaný na výpise z lekárskeho poukazu a výdaj zdravotníckej pomôcky pre osobu s ťažkým zdravotným postihnutím.

Za účelom odstránenia problémov v aplikačnej praxi sa ustanovuje, že osoba, ktorej sa poskytujú lieky, dietetické potraviny a zdravotnícke pomôcky nad rámec povinného zdravotného poistenia je oslobodená od úhrady platby v lekárenskej starostlivosti. V prípade, že na lekárskom predpise je súčasne predpísaný jeden liek poskytovaný na základe povinného zdravotného poistenia a liek neposkytovaný na základe povinného zdravotného poistenia, osoba je povinná za výdaj lieku uhradiť platbu 20 Sk a súčasne aj cenu lieku, ak ide o liek čiastočne uhrádzaný na základe povinného zdravotného poistenia, a cenu lieku, ak ide o liek, ktorý si osoba uhrádza v celom rozsahu sama.

24.	V 10. bode návrhu § 11 vrátane nadpisu znie:

„§ 11
Záchranná zdravotná služba

Na základe povinného zdravotného poistenia sa uhrádza záchranná zdravotná služba; o použití záchrannej zdravotnej služby na prepravu osoby medzi zdravotníckymi zariadeniami v prípade bezprostredného ohrozenia jej života12b)  rozhoduje  ošetrujúci  lekár alebo operačné  stredisko tiesňového  volania.12c)“. 

Poznámka pod čiarou k odkazu 12c znie:
„12c)	§ 10 zákona č. 129/2002 Z. z. o integrovanom záchrannom systéme.“.	

Spresňuje sa vymedzenie záchrannej zdravotnej služby, ktorá sa poskytuje na základe povinného zdravotného poistenia. Ustanovuje sa, že o použití rozhoduje nielen ošetrujúci lekár, ale aj  operačné  stredisko tiesňového  volania, ktoré funguje v rámci integrovaného záchranného systému.

25.	V 10. bode návrhu nadpis pod § 12 znie: „Doprava osoby do cudziny a z cudziny“.

Legislatívno-technické spresnenie.

26.	V 10. bode návrhu v § 12 sa odsek 1 vypúšťa a doterajšie odseky 2 až 4 sa označujú ako odseky 1 až 3.

Legislatívno-technické spresnenie.

27.	V 10. bode návrhu v § 12 novooznačený odsek 1 sa slová „ku ktorému došlo v cudzine“ nahrádzajú slovami „ktorý vznikol  v cudzine“.

Legislatívno-technické spresnenie.

28.	V 10. bode návrhu v § 12 novooznačený odsek 2 znie: 

„(2) O spôsobe dopravy osoby z cudziny pri  náhlom ochorení alebo stave ohrozujúcom život, ktorý vznikol  v cudzine, rozhoduje revízny lekár príslušnej poisťovne.12d)
 
Poznámka pod čiarou k odkazu 12d znie:
„12d)	§ 61 ods. 2 písm. d) zákona  Národnej rady Slovenskej republiky č. 273/1994 Z. z. v znení zákona č. .../2003 Z. z.“. 

Legislatívno-technické spresnenie.

29.	V 10. bode návrhu v poznámke pod čiarou k odkazu 12b sa slová „§ 18 ods. 4“ nahrádzajú slovami „§ 18 ods. 5“.

V súvislosti s vymedzením pojmu služieb súvisiacich s poskytovaním zdravotnej starostlivosti  v zákone  NR SR č. 277/1994 Z. z. vo vzťahu k doprave do zdravotníckeho zariadenia a zo zdravotníckeho zariadenia a medzi zdravotníckymi zariadeniami vypúšťa sa tá časť ustanovenia, ktorá ustanovovala, za čo sa uhrádza doprava osoby, ktorá nie je záchrannou zdravotnou službou a v záujme prehľadnosti aplikačnej prax sa dopĺňa  poznámka pod čiarou, na základe ktorej sa odkazuje na pôsobnosť revízneho lekára v osobitnom predpise. 

30.	V 13. bode návrhu v § 34 ods. 1 sa slová „zdravotné výkony na účely poskytovania sociálnej pomoci“ nahrádzajú slovami „vrátane zdravotných výkonov na účely poskytovania sociálnej pomoci“.

Legislatívno-technické spresnenie.

31.	V 13. bode návrhu v § 34 ods. 2 písm. a) druhý bod znie:
„2. potreby občianskeho súdneho konania, trestného konania, správneho konania a priestupkového konania ,“.  

Legislatívno-technické spresnenie.

32.	V 13. bode návrhu v § 34 ods. 2 písm. b) sa v predvetí vypúšťa slovo „tieto“ a dvojbodka a na konci predvetia sa vkladá čiarka a slová „a to“.

Ide o spresnenie znenia ustanovenia.

33.	Za 13. bod návrhu sa vkladá nový 14. bod, ktorý znie:

Za § 34 sa vkladá § 34a, ktorý vrátane nadpisu znie:
„§ 34a
Zdravotná starostlivosť poskytovaná na základe zmluvného pripoistenia

Zdravotnou starostlivosťou poskytovanou na základe zmluvného pripoistenia môžu byť najmä
a)	stomatologické výkony poskytované nad rámec povinného zdravotného poistenia bezplatne alebo za čiastočnú úhradu (§ 35 ods. 2), 
b)	zdravotná starostlivosť v nadstavbovom špecializačnom odbore akupunktúra, 
c)	zdravotná starostlivosť v nadstavbovom špecializačnom odbore telovýchovné lekárstvo,
d)	kúpeľná starostlivosť nad rámec povinného zdravotného poistenia,
e)	zdravotné výkony a lieky pri 
1.	umelom oplodnení, okrem zdravotne indikovaných výkonov pri umelom oplodnení, ktoré sú uvedené v prílohe č. 1,
2.	interrupcii, s výnimkou zdravotne indikovaných výkonov interrupcie, ktoré sú uvedené v osobitnom predpise,21a)
3.	psychoanalýze,
4.	sterilizácii osoby, ak to nie je nevyhnutné na zachovanie zdravia, 
5.	kozmetických operáciách,
f)	lieky nad rámec povinného zdravotného poistenia,
g)	zdravotnícke pomôcky nad rámec povinného zdravotného poistenia ,
h)	zdravotná starostlivosť pri náhlom ochorení, úraze alebo život ohrozujúcom stave v cudzine nad rámec povinného zdravotného poistenia,
i)	zdravotná starostlivosť v cudzine v medicínsky odôvodnených prípadoch nad rámec povinného zdravotného poistenia na žiadosť osoby,
j)	výber ošetrujúceho lekára v ústavnej starostlivosti,
k)	prednostné poskytnutie zdravotného výkonu osobe, ktorá si zdravotnícku pomôcku potrebnú na poskytnutie tohto výkonu zabezpečila z vlastných finančných prostriedkov,
l)	služby súvisiace s poskytovaním zdravotnej starostlivosti.“.

Doterajší 14. bod návrhu sa označuje ako 15. bod. 

Rozširuje sa rozsah zdravotnej starostlivosti a služieb súvisiacich s poskytovaním zdravotnej starostlivosti, ktoré sa môžu poskytovať na základe zmluvného pripoistenia. 

Navrhované znenie umožňuje zdravotným poisťovniam aj nad ustanovený rámec pripraviť ďalšie produkty v rámci zmluvného pripoistenia.

34.	V novooznačenom 15. bode návrhu v § 36 ods. 1 sa slová „revízneho lekára“ nahrádzajú slovami „ revízneho lekára21b)“.

Poznámka pod čiarou k odkazu 21b znie:
„21b)	§ 61 ods. 2 písm. e) zákona Národnej rady Slovenskej republiky č. 98/1995 Z. z. v znení zákona č. .../2003 Z. z.“.

Spresňuje sa pôsobnosť revízneho lekára pri rozhodovaní o zdravotnom výkone, lieku a zdravotníckej pomôcke odkazom na jeho pôsobnosť uvedenú v zákone NR SR č. 273/1994 Z. z. 

35.	Za novooznačený 15. bod návrhu sa vkladá nový 16. bod, ktorý znie:

Za § 36 sa vkladá  § 36a, ktorý vrátane nadpisu znie:
„§ 36a
Rozhodovanie o platbách za služby súvisiace 
s poskytovaním zdravotnej starostlivosti  v zdravotníckych zariadeniach ústavnej starostlivosti

(1)	O právach  a povinnostiach fyzických osôb, ktoré vznikajú v súvislosti  s platbami za služby súvisiacimi s poskytovaním zdravotnej starostlivosti v zdravotníckom zariadení ústavnej starostlivosti22a) (§ 3a ods. 1), rozhoduje ošetrujúci lekár tohto zdravotníckeho zariadenia.

(2)	Ak  sa  osoba   domnieva,  že  rozhodnutie  vydané ošetrujúcim lekárom  v súvislosti s platbami podľa odseku 1je nesprávne, môže podať proti  tomuto rozhodnutiu  odvolanie. O odvolaní rozhoduje vedúci zdravotníckeho  zariadenia. Vedúci zdravotníckeho  zariadenia  môže  na   svoje rozhodnutie  v  danej  veci ustanoviť odborné konzílium.

(3)	Ak sa osoba domnieva, že rozhodnutie vydané vedúcim zdravotníckeho zariadenia ako ošetrujúcim lekárom v súvislosti s platbami podľa odseku 1je nesprávne, môže podať odvolanie, o ktorom rozhoduje príslušný samosprávny kraj.

(4)	Rozhodnutie o platbe podľa odseku 1 sa nevyhotovuje v písomnej forme a nemá náležitosti podľa všeobecných predpisov o správnom konaní;25)to neplatí, ak osoba nesúhlasí s vyúčtovaním platby podľa odseku 1 alebo ak ide o rozhodnutie vydané v odvolacom konaní.

(5)	Rozhodnutie, proti ktorému nebolo podané odvolanie, alebo rozhodnutie vydané v odvolacom konaní je právoplatné a vykonateľné. Také rozhodnutie je exekučným titulom podľa osobitných predpisov.22b)

(6)	Ak tento zákon neustanovuje inak, na rozhodovanie o platbách za služby podľa odseku 1 sa vzťahujú všeobecné predpisy o správnom konaní.25)“.

Poznámky pod čiarou k odkazom 22a  a 22b znejú:
„22a)	§ 2a  ods. 2 písm. a) zákona Národnej rady Slovenskej republiky č. 277/1994 Z. z. č. .../2003 Z. z.
22b)	§ 41 ods. 2 a § 42 ods. 2 zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov.
	§ 274 Občianskeho súdneho poriadku.“.

Doterajší 15. bod až 31. bod návrhu sa označuje ako 17. bod až 33. bod 

Postup podľa všeobecných predpisov o správnom konaní, ktoré je časovo náročnejšie, sa upravuje len vo vzťahu k rozhodovaniu o platbách za služby súvisiace s poskytovaním zdravotnej starostlivosti v zdravotníckych zariadeniach ústavnej starostlivosti vzhľadom na to, že sa spravidla bude jednať o vyššie sumy.

36.	V novooznačenom 18. bode návrhu v § 38b ods. 1  sa slová „na základe zdravotného poistenia“ nahrádzajú slovami „na základe povinného zdravotného poistenia“. 

Legislatívno-technické spresnenie vzhľadom na zavedenie pojmu „povinné zdravotné poistenie“ v celom texte zákona.

37.	V novooznačenom 19. bode návrhu v § 38b ods. 5 sa v prvej vete za slová „troch členov“ vkladá slovo „navrhujú“ a slová „z nich“ nahrádzajú slovami „z tohto počtu“.

Legislatívno-technické spresnenie.

38.	V novooznačenom 19. bode návrhu v § 38b ods. 5 sa za druhú vetu vkladá nová tretia veta a štvrtá veta, ktoré znejú: „Pri zmene počtu zdravotných poisťovní sa počet členov Kategorizačnej komisie pre lieky a Kategorizačnej rady pre lieky upraví tak, aby každá zdravotná poisťovňa mala jeden hlas. V prípade rovnosti hlasov rozhoduje hlas predsedu Kategorizačnej komisie pre lieky alebo v jeho neprítomnosti hlas podpredsedu, ak ide o  Kategorizačnú komisiu pre lieky a hlas predsedu Kategorizačnej rady pre lieky alebo v jeho neprítomnosti hlas podpredsedu, ak ide o Kategorizačnú radu pre lieky.“.

Upravuje sa mechanizmus zloženia Kategorizačnej komisie pre lieky a Kategorizačnej rady pre lieky v prípade zmeny počtu zdravotných poisťovní.

39.	V novooznačenom 23. bode návrhu v § 38e ods. 5 sa v prvej vete za slová „troch členov“ vkladá slovo „navrhujú“ a slová „z nich“ nahrádzajú slovami „z tohto počtu“.

Legislatívno-technické spresnenie.

40.	V novooznačenom 23. bode návrhu v § 38e ods. 5 sa za druhú vetu vkladá nová tretia veta a štvrtá veta, ktoré znejú: „Pri zmene počtu zdravotných poisťovní sa počet členov Kategorizačnej komisie pre zdravotnícke pomôcky a Kategorizačnej rady pre zdravotnícke pomôcky upraví tak, aby každá zdravotná poisťovňa mala jeden hlas. V prípade rovnosti hlasov rozhoduje hlas predsedu Kategorizačnej komisie pre zdravotnícke pomôcky alebo v jeho neprítomnosti hlas podpredsedu, ak ide o  Kategorizačnú komisiu pre zdravotnícke pomôcky a hlas predsedu Kategorizačnej rady pre zdravotnícke pomôcky alebo v jeho neprítomnosti hlas podpredsedu, ak ide o Kategorizačnú radu pre zdravotnícke pomôcky.“.

Upravuje sa mechanizmus zloženia Kategorizačnej komisie pre zdravotnícke pomôcky a Kategorizačnej rady pre zdravotnícke pomôcky v prípade zmeny počtu zdravotných poisťovní.

41.	V novooznačenom 25. bode návrhu v nadpise § 38fa sa za slová „Žiadosť o zaradenie dietetickej potraviny do zoznamu“ dopĺňajú slová „dietetických potravín“.

				Legislatívno-technické spresnenie.

42.	V novooznačenom 25. bode návrhu  v § 39fa poznámka pod čiarou k odkazu 26da znie:

„26da)	§ 3 zákona  Národnej rady Slovenskej republiky č. 152/1995 Z. z. v znení neskorších predpisov.“.

Ide o spresnenie textu v poznámke pod čiarou.

43.	V novooznačenom  29. bode  návrhu § 39b znie:

„(1) Vykonateľný výkaz vyúčtovaných nedoplatkov z dôvodu nezaplatenia platby za  služby spojené s poskytovaním zdravotnej starostlivosti podľa § 3a ods. 4 až 6 a 8 poskytovanej na základe povinného zdravotného poistenia je exekučným titulom.29)

(2) Vykonateľný výkaz vyúčtovaných nedoplatkov podľa odseku 1 je faktúra.“.

Poznámka pod čiarou k odkazu 29 znie:
„29)	§ 41 ods. 2 a § 42 ods. 2 zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov.
§ 274 Občianskeho súdneho poriadku.“.

Ustanovuje sa,  že výkaz právoplatne vyúčtovaných nedoplatkov za nezaplatenie platieb súvisiacich s návštevou pacienta v ambulancii a dopravou do zdravotníckeho zariadenia a zo zdravotníckeho zariadenia a dopravou medzi zdravotníckymi zariadeniami ústavnej starostlivosti, ktorým je faktúra, je exekučným titulom na vymáhanie.

44.	Za novooznačený 29. bod návrhu sa vkladá nový 30. bod, ktorý znie:

Za § 40b sa vkladá nový § 40c, ktorý znie:
„40c

(1)	Postup podľa § 8 ods. 9 sa vzťahuje na žiadosti o zaradenie lieku do zoznamu liekov podané po nadobudnutí účinnosti tohto zákona.

(2)	Pri liekoch zaradených v doterajšom zozname liekov držiteľ rozhodnutia  o registrácii lieku navrhne cenu lieku podľa § 38a ods. 6 do 30 dní od nadobudnutia účinnosti tohto zákona. Ak držiteľ rozhodnutia o registrácii lieku túto lehotu nevyužije na navrhnutie ceny, doplatok pacienta sa prepočíta z maximálnej ceny podľa § 38a ods. 2 písm. g). 

(3)	Žiadosti o zaradenie lieku do zoznamu liekov podané do nadobudnutia účinnosti tohto zákona žiadateľ doplní podľa  § 38a ods. 6 do 30 dní od nadobudnutia účinnosti tohto zákona. Ak žiadateľ túto lehotu nevyužije na doplnenie žiadosti, doplatok pacienta sa prepočíta z maximálnej ceny podľa § 38a ods. 2 písm. g).

(4)	V konaní podľa odseku 3 lehota uvedená v § 38b ods. 1 začína plynúť  od nadobudnutia účinnosti tohto zákona.“.

Ustanovuje sa, že pri liekoch zaradených v doterajšom zozname liekov sa umožní držiteľom rozhodnutia o registrácii lieku navrhnúť v ustanovenej lehote nižšiu cenu ako je schválená maximálna cena lieku a z tejto ceny vypočítať pevný doplatok pacienta. Pri liekoch, v prípade ktorých držiteľ rozhodnutia o registrácii lieku nezareaguje na túto možnosť v ustanovenej lehote, vypočíta sa pevný doplatok pacienta doterajším spôsobom, t. j. z maximálnej ceny od výrobcu schválenej MF SR prepočítanej na maximálnu cenu lieku v lekárni. 

Ustanovuje sa, že nová 90-dňová lehota na rozhodnutie o žiadosti podanej predo dňom účinnosti zákona začína znovu plynúť od nadobudnutia účinnosti tohto zákona z dôvodu opakovaného prehodnotenia tejto žiadosti vzhľadom na zmenu v spôsobe určovania doplatku pacienta.

Doterajší  30. bod až 32. bod návrhu sa označuje ako 31. bod až 33. bod.

45.	V novooznačenom 32. bode návrhu sa v prílohe č. 2 v ATC skupine R03 Antiastmatiká  za slová „R03BA Glukokortikoidy“ vkladajú tieto slová:

ATC	Názov	Cesta podania	
„R03BB	Anticholinergiká	inhal.“.	

Anticholinergiká patria v liečbe chronickej obštrukčnej choroby pľúc  k tzv. esenciálnym liečivám a v súčasnosti sú zaradené medzi skupinu liečiv s plnou úhradou. Touto chorobou trpí až 10 % populácie. Liečba anticholinergikami zmierňuje vývoj ochorenia a významne predlžuje prežívanie pacientov a kvalitu ich života a znižuje aj počet hospitalizácií, čo prináša v konečnom dôsledku úsporu celkových nákladov. Liečba anticholinergikami znižuje spotrebu antibiotík a kortikoidov; túto úsporu spolu s menším počtom hospitalizácií možno odhadnúť na viac ako 350 mil. Sk, pričom samotné náklady na liečbu anticholinergikami sa odhadujú na 75 mil. Sk, čo znamená úsporu pri dnešnom stave liečby 275 mil. Sk.

46.	Doterajší 31. bod návrhu sa vypúšťa.

Legislatívno-technická úprava. Vypúšťa sa ako duplicita s  § 34a.

K Čl. III

47.	V 1. bode návrhu § 2 vrátane nadpisu znie:
„§ 2
Pojem povinného zdravotného poistenia

    Povinným  zdravotným  poistením je  poistenie, na základe ktorého sa poskytuje zdravotná  starostlivosť v rozsahu a za podmienok ustanovených osobitnými predpismi1a) (ďalej len „zdravotná starostlivosť“) a služby súvisiace s poskytovaním zdravotnej starostlivosti v rozsahu a za podmienok ustanovených osobitnými predpismi1b) (ďalej len „služby súvisiace s poskytovaním zdravotnej starostlivosti“).“.

Poznámky pod čiarou k odkazom 1a a 1b znejú:
„1a)	§ 2 zákona Národnej rady Slovenskej republiky č. 277/1994 Z. z. o zdravotnej starostlivosti v znení zákona č. .../2003 Z. z.
Zákon Národnej rady Slovenskej republiky č. 98/1995 Z. z. o Liečebnom poriadku v znení zákona č. .../2003 Z. z.
1b)	§ 2a  zákona Národnej rady Slovenskej republiky č. 277/1994 Z. z. v znení zákona  č. .../2003 Z. z.
§ 3a zákona  Národnej rady Slovenskej republiky č. 98/1995 Z. z. v znení zákona č. .../2003 Z. z.“.

Ustanovuje, že na základe povinného zdravotného poistenia sa poskytuje nielen zdravotná starostlivosť, ale aj služby súvisiace s poskytovaním zdravotnej starostlivosti.

48.	V 4. bode návrhu v § 38 ods. 2 sa čiarka za slovami „(§ 49 ods. 2)“ nahrádza bodkou a slová „vrátane sankcií za nedodržanie dohodnutého rozsahu zdravotných výkonov, liekov, zdravotníckych pomôcok a dietetických potravín“ nahrádzajú slovami „V zmluve dohodnú aj postup v prípade prekročenia dohodnutého rozsahu zdravotných výkonov, liekov, zdravotníckych pomôcok a dietetických potravín; poisťovňa uhrádza náklady na nevyhnutnú a neodkladnú   zdravotnú   starostlivosť aj nad dohodnutý rozsah zdravotných výkonov, liekov, zdravotníckych pomôcok a dietetických potravín.“.

Vypúšťa sa povinnosť zdravotnej poisťovne a zdravotníckeho zariadenia dohodnúť si rozsah sankcií za nedodržanie dohodnutého rozsahu zdravotných výkonov, liekov, zdravotníckych pomôcok a dietetických potravín. Ustanovuje sa povinnosť dohodnúť si v zmluve postup v prípade prekročenia dohodnutého rozsahu zdravotných výkonov, liekov, zdravotníckych pomôcok a dietetických potravín a povinnosť zdravotnej poisťovne uhradiť aj nad takto dohodnutý rozsah náklady za nevyhnutnú a neodkladnú   zdravotnú   starostlivosť v naliehavých prípadoch.

49.	V 5. bode návrhu v § 38 ods. 3 sa slová „v tretej vete“ nahrádzajú slovami „v štvrtej vete“ a slová „po odpočítaní platby, ak ju uhradila osoba podľa osobitného predpisu17ba)“ sa nahrádzajú slovami „po odpočítaní platby za služby súvisiace s poskytovaním zdravotnej starostlivosti, ak poistenec túto platbu uhradil“.

Ide o spresnenie ustanovenia v súvislosti s novým vymedzením úhrad na základe povinného zdravotného poistenia v § 2.

50.	V 6. bode návrhu v § 38 ods. 4 sa slovo „číslica“ nahrádza slovom „číslo“ a slovo „číslicou“ sa nahrádza slovom „číslom“.

Legislatívno-technické spresnenie.

51.	Za 6. bod sa vkladá nový 7. bod, ktorý znie:

V § 41 za odsek 3 sa vkladá nový odsek 4, ktorý  znie:
„(4) Správna rada je zvolená, ak je zvolená nadpolovičná väčšina zástupcov poistencov  navrhnutých  príslušnými  reprezentatívnymi orgánmi  zamestnancov  a  ďalších  záujmových  skupín  a združení občanov, nadpolovičná väčšina zástupcov zamestnávateľov navrhnutých príslušnými reprezentatívnymi orgánmi zamestnávateľov a nadpolovičná väčšina zástupcov  štátu navrhnutých  vládou Slovenskej  republiky.“.

Doterajšie odseky 4 až 11 sa označujú ako odseky 5 až 12.

Doterajší 7. bod až 20. bod návrhu sa označuje ako 8. bod až 21. bod.

Ustanovuje sa, že správna rada sa považuje za zvolenú, ak je zvolená nadpolovičná väčšina zástupcov v každej jej tretine; inak môže nastúpiť náhradný výkon oprávnení správnej rady podľa § 46a.

52.	V novooznačenom 8. bode v § 41 novooznačený odsek 11 druhá veta znie: „Konflikt záujmov na účely tohto zákona je konflikt verejného záujmu s osobnými záujmami alebo so záujmami štatutárneho orgánu právnickej osoby alebo konflikt verejného záujmu s osobnými záujmami fyzickej osoby obchodne alebo personálne prepojenej na hospodárenie a financovanie  všeobecnej  poisťovne vo výdavkovej časti.“.

Zužuje sa vymedzenie konfliktu záujmov len na personálne a obchodné prepojenie právnickej osoby a fyzickej osoby na výdavkovú časť zdravotnej poisťovne. 

53.	Doterajší  8. bod až 10. bod návrhu sa vypúšťajú.

Doterajší  11. bod návrhu sa označuje ako 9. bod.

Bod 8. až 10. sa vypúšťa ako nadbytočný z dôvodu iného spôsobu riešenia problému v § 41 ods. 4.

54.	V novooznačenom 9. bode návrhu v § 48 ods. 1 písm. m) sa slová „platba podľa osobitného predpisu17ba)“ nahrádzajú slovami „platby za služby súvisiace s poskytovaním zdravotnej starostlivosti “.

Ustanovenie sa spresňuje vzhľadom na nové vymedzenie pojmu povinného zdravotného poistenia v § 2.

55.	V novooznačenom 10. bode návrhu v § 48 ods. 2 písm. a) sa vypúšťa odkaz pod čiarou 19a a poznámka pod čiarou k odkazu 19a.

Legislatívno-technická úprava.

56.	V novooznačenom 11. bode návrhu v § 50 ods. 1 písm. l) sa slová „platby podľa osobitného predpisu17ba)“ nahrádzajú slovami „platby za služby súvisiace s poskytovaním zdravotnej starostlivosti“.

Ustanovenie sa spresňuje vzhľadom na nové vymedzenie pojmu povinného zdravotného poistenia v § 2.

57.	Za novooznačený 11. bod návrhu sa vkladá nový 12. bod, ktorý znie:

V § 50 ods. 2 sa za písmeno a) vkladá nové písmeno b), ktoré znie:
„b)	  úhradu platieb za služby súvisiace s poskytovaním zdravotnej starostlivosti,“.

Doterajšie písmená  b) až e) sa označujú ako písmená  c) až f).

Ustanovuje sa, že platby za služby súvisiace s poskytovaním zdravotnej starostlivosti sa uhrádzajú zo základného fondu.

Doterajší 14. bod návrhu sa označuje ako 13. bod.

58.	V novooznačenom 13. bode návrhu v § 50 ods. 2 sa za novooznačené písmeno e) vkladá nové písmeno f), ktoré  znie:
„f)	poplatky z omeškania, pokuty a iné sankcie uhrádzané všeobecnou poisťovňou vo výške 96 %,“. 

Doterajšie písmeno f) sa označuje ako písmeno g).
	
Ustanovuje sa, že poplatky z omeškania, pokuty a iné sankcie sa uhrádzajú zo základného fondu vo výške 96 % z vybraných poplatkov z omeškania, pokút a iných sankcií.

59.	Doterajší 15. bod a 16. bod návrhu sa vypúšťajú. 

Doterajší 17. bod a 18. bod sa označuje ako 14. bod a 15. bod.

60.	V novooznačenom 15. bode návrhu § 61 ods. 2  sa dopĺňa písmenami c) až e), ktoré znejú:
„c)	poskytovanie zdravotnej starostlivosti v odborných liečebných ústavoch a v sanatóriách,
d)	spôsob dopravy poistenca z cudziny pri náhlom ochorení alebo stave ohrozujúcom  život,21aa)
e)	zdravotný výkon, liek a zdravotnícku pomôcku poskytovanú nad rámec zdravotného poistenia.21ab)“.

Poznámky pod čiarou k odkazom 21aa a 21ab znejú:
„21aa)	§ 12 zákona Národnej rady Slovenskej republiky č. 98/1995 Z. z. v znení zákona č. .../2003 Z. z.
21ab)	§ 36 ods. 1 zákona Národnej rady Slovenskej republiky č. 98/1995 Z. z. v znení zákona č. .../2003 Z. z.“.

Doterajší odkaz a  poznámka pod čiarou k odkazu  21a sa označujú ako odkaz a poznámka pod čiarou k odkazu  21ac.

Dopĺňa sa schvaľovacia pôsobnosť revíznych lekárov o schvaľovanie poskytovania zdravotnej starostlivosti v odborných liečebných ústavoch a v sanatóriách, spôsob dopravy poistenca z cudziny pri náhlom ochorení alebo stave ohrozujúcom život a zdravotného  výkonu, ktorý  nie  je  uvedený v  prílohe č. 1 Liečebného poriadku, registrovaného  lieku, ktorý  nie je  uvedený v Zozname liekov, registrovaného lieku v inej než schválenej terapeutickej indikácii, ministerstvom zdravotníctva povolený  liek a schválenú zdravotnícku   pomôcku, ktorá nie je uvedená v Zozname zdravotníckych pomôcok uhrádzaných celkom alebo čiastočne na základe povinného zdravotného poistenia.

61.	Za novooznačený 15. bod návrhu sa vkladá nový 16. bod, ktorý znie:

V § 63 sa vypúšťa odsek 2.

Súčasne sa zrušuje označenie odseku 1.

Vypúšťa sa povinnosť zmluvného  zdravotníckeho  zariadenia    na žiadosť poisťovne preukázať výhodnosť voľby zmluvného partnera pre dodávky na zabezpečenie činnosti zdravotníckeho zariadenia.

K Čl. IV

62.	V úvodnej vete sa za slová „zákona č. 505/2001 Z. z.,“ vkladajú slová „zákona č. 280/2002 Z. z., zákona č. 281/2002 Z. z.,“.

Spresňuje sa úvodná veta vzhľadom na novely zákona.

63.	V K § 13 ods. 2 sa slová „písmenom d)“ nahrádzajú slovami „písmenom f)“ a slovo „d)“ v siedmom bode, sa nahrádza slovom „f)“.

Ide o spresnenie ustanovenia vzhľadom na nadobudnutie účinnosti poslednej novely zákona.

64.	Za Čl. IV návrhu sa vkladá nový Čl. V, ktorý znie:

„Čl. V

Zákon č. 750/2002 Z. z o štátnom rozpočte na rok 2003 sa dopĺňa takto:

1. V §  8 ods. 3 písm. c)  sa za slovo „zdravotníctva“ vkladajú slová „vrátane preddavku“.

2. V §  8 ods. 4 písm. e)  sa za slovo „zdravotníctva“ vkladajú slová „vrátane preddavku“.“.

Doterajší Čl. V sa označuje ako Čl. VI.

Umožňuje sa, aby sa z povoleného úveru poskytnutého Svetovou bankou na  financovanie  projektu  modernizácie systému zdravotníctva umožnili čerpať finančné zdroje na stabilizáciu systému zdravotného poistenia mohol čerpať preddavok na prípravu tohto projektu.
    
K novooznačenému  Čl. VI

65.	V novooznačenom Čl. VI sa slová „1. marca 2003“ nahrádzajú slovami „1. apríla 2003“ a na konci sa pripájajú tieto slová: „okrem ustanovení zákona uvedeného  v čl. I  v ôsmom bode, v deviatom bode, v trinástom bode a v štrnástom bode ,  ktoré nadobúdajú účinnosť 1. októbra 2003.“

Odkladá sa účinnosť zákona o jeden mesiac a predlžuje sa účinnosť ustanovení zákona Národnej rady Slovenskej republiky č. 277/1994 Z. z., ktorými sa zrušuje dopravná zdravotná služba ako zdravotnícke zariadenie.

-	pozmeňujúce návrhy JUDr. Jána Patakyho –

K Čl. III

66.	V bode 7. sa v § 41 ods. 10 zmení posledná veta nasledovne: „Poslednú vetu ukončiť bodkou za slovami konflikt verejného záujmu s osobnými záujmami.“.

V prípade ponechania navrhovaného znenia § 41 ods. 10  zamestnávateľské zväzy strácajú možnosť navrhnúť svojho zástupcu do správnej rady Všeobecnej zdravotnej poisťovne managera pracujúceho v zdravotníctve alebo v službách súvisiacich s poskytovaním zdravotnej starostlivosti.

67.	Vypustiť bod 9.

V prípade voľby riaditeľa VšZP priamo NR SR sa stáva táto funkcia výsostne politický, čím stráca verejnoprávny charakter. Taktiež činnosť Správnej rady v prípade  voľby riaditeľa VšZP NR SR nemá zmysel, pretože ho nebude môcť menovať ano odvolávať, čím sa stráca možnosť riadiť a kontrolovať činnosť VšZP Správnou radou.

Príloha č. 2
Výbor pre sociálne veci a bývanie

Pozmeňujúce a doplňujúce návrhy

k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 277/1994 Z. z. o zdravotnej starostlivosti v znení neskorších predpisov a o zmene a doplnení niektorých zákonov (tlač 121) 

68.	V 2. bode návrhu  § 3a vrátane nadpisu znie:

„§ 3a
Úhrada za služby súvisiace s poskytovaním zdravotnej starostlivosti

(1)	Osoba  uhrádza  zdravotníckemu zariadeniu ústavnej starostlivosti za služby súvisiace s poskytovaním zdravotnej starostlivosti,5a) ak nie je oslobodená od povinnosti podľa odseku 9 písm. a)
c)	50 Sk za služby spojené s poskytovaním ústavnej starostlivosti, najviac za 21 dní tej istej ústavnej starostlivosti,  ak  tento zákon neustanovuje inak (písmeno b),
d)	50 Sk za služby spojené s poskytovaním ústavnej starostlivosti v liečebni pre dlhodobo chorých bez ohľadu na dĺžku ústavnej starostlivosti. 

(2)	Prvý deň a posledný deň ústavnej starostlivosti sa považujú za jeden deň ústavnej starostlivosti.

(3)	Platba podľa odseku 1 sa uhrádza pri prepustení z ústavnej starostlivosti priamo v hotovosti alebo do desiatich dní po prepustení z ústavnej starostlivosti na účet zdravotníckeho zariadenia. 

(4)	Osoba uhrádza zdravotníckemu zariadeniu ústavnej starostlivosti platbu 20 Sk zvýšenú koeficientom 2,5, ak bez predchádzajúcej návštevy lekárskej služby prvej pomoci navštívi ústavnú pohotovostnú službu bez nadväzujúcej ústavnej starostlivosti. Výsledná suma sa zaokrúhľuje na celé koruny smerom nahor.

(5)	Osoba uhrádza za služby súvisiace s poskytovaním zdravotnej starostlivosti5b) lekárovi a zubnému lekárovi, ktorí poskytujú primárnu starostlivosť v ambulancii, platbu 20 Sk pri každej návšteve lekára a zubného lekára, ak nie je oslobodená od povinnosti uhradiť túto platbu podľa odseku 9 písm. b). Platba je príjmom zdravotníckeho zariadenia. Osoba uhrádza zdravotníckemu zariadeniu, ktoré organizuje lekársku službu prvej pomoci, túto platbu zvýšenú koeficientom 2,5, ak ide o poskytnutie zdravotnej starostlivosti v lekárskej službe prvej pomoci. Výsledná suma sa zaokrúhľuje na celé koruny smerom nahor.

(6)	Osoba uhrádza za služby súvisiace s poskytovaním zdravotnej starostlivosti5b) lekárovi, logopédovi, klinickému psychológovi a liečebnému pedagógovi, ktorí poskytujú sekundárnu starostlivosť v ambulancii, platbu 20 Sk pri každej návšteve lekára, logopéda, psychológa a liečebného pedagóga, ak nie je oslobodená od povinnosti uhradiť túto platbu podľa odseku 9 písm. b). Platba je príjmom zdravotníckeho zariadenia. 

(7)	Za poskytovanie ambulantnej starostlivosti podľa odsekov 5 a 6 na účely tohto zákona sa nepovažuje poskytovanie konziliárnej služby počas ústavnej starostlivosti.

(8)	Osoba uhrádza zdravotníckemu zariadeniu alebo fyzickej osobe alebo právnickej osobe za služby súvisiace s poskytovaním zdravotnej starostlivosti5c) platbu vo výške 2 Sk za jeden kilometer jazdy, ak nie je oslobodená od povinnosti uhradiť túto platbu podľa odseku 9 písm. c). Osoba s ťažkým zdravotným postihnutím, ktorá sa preukáže preukazom občana s ťažkým zdravotným postihnutím vydaným podľa osobitného predpisu5d) (ďalej len „osoba s ťažkým zdravotným postihnutím“), a nie je odkázaná na individuálnu dopravu, uhrádza platbu vo výške 1 Sk za jeden kilometer jazdy. Ak dopravu do zdravotníckeho zariadenia a zo zdravotníckeho zariadenia používa súčasne viac osôb, platba sa rozdelí pomerne medzi tieto osoby.

(9)	Od povinnosti uhradiť 
a)  platbu podľa odseku 1 je oslobodená 
1.	osoba nachádzajúca sa v stave vylučujúcom možnosť vyžiadať si jej súhlas s poskytovaním ústavnej starostlivosti a v prípade choroby, pri ktorej možno uložiť povinné liečenie,5e) 
2.	tehotná žena prijatá do ústavnej starostlivosti v súvislosti s rizikovým tehotenstvom alebo pôrodom,
3.	novonarodené dieťa,
4.	dojča a matka, ak je dojča prijaté do ústavnej starostlivosti s matkou, 
5.	matka a dojča, ak je matka prijatá do ústavnej starostlivosti s  dojčaťom, 
6.	osoba v stave  hmotnej núdze, ktorá sa preukáže rozhodnutím okresného úradu o  dávke sociálnej pomoci vydaným podľa osobitného predpisu5f) (ďalej len „osoba v hmotnej núdzi“) a osoba s ťažkým zdravotným postihnutím, ktorá sa preukáže rozhodnutím okresného úradu o poskytovaní peňažného príspevku na kompenzáciu zvýšených výdavkov vydaných podľa osobitného predpisu,5g)
7.	dieťa s nariadenou ústavnou výchovou, 
8.	osoba s duševnou poruchou, ktorej povaha predstavuje riziko ohrozenia života a zdravia tejto osoby alebo jej okolia,    
9.	nositeľ ocenenia striebornej Jánskeho plakety,
10.	dieťa do 6 rokov 
b)	platbu podľa odseku  5 a 6 je oslobodená  
1.	osoba pri poskytovaní preventívnej starostlivosti vrátane povinného očkovania5g) a pri poskytovaní dispenzárnej starostlivosti,
2.	osoba pri opakovanej návšteve toho istého lekára v ten istý deň poskytovania zdravotnej starostlivosti a pri opakovanej návšteve nadväzujúcej na poskytovanie tej istej zdravotnej starostlivosti,
3.	osoba s duševnou poruchou, ktorej povaha predstavuje riziko ohrozenia života a zdravia tejto osoby alebo jej okolia,    
4.	osoba v hmotnej núdzi5f) alebo jej zákonný zástupca, 
5.	dieťa s nariadenou ústavnou výchovou,
6.	nositeľ ocenenia striebornej Jánskeho plakety, 
7.	osoba pri vykonávaní vyšetrení predchádzajúcich bezpríspevkovému darovaniu krvi,
8.	dieťa do 6 rokov.

Poznámka pod čiarou k odkazu 5g znie:
„5g)	§ 64 zákona č. 195/1998 Z. z. v znení neskorších predpisov.“.

Doterajší odkaz a poznámka pod čiarok k odkazu 5g sa označujú ako odkaz a poznámka pod čiarou k odkazu 5h.

Oslobodzuje sa od povinnosti platiť platbu za hospitalizáciu osoba s ťažkým zdravotným postihnutím, ktorá sa pri poskytovaní zdravotnej starostlivosti preukáže rozhodnutím okresného úradu, ktorý tejto osobe priznal peňažný príspevok na kompenzáciu zvýšených výdavkov. Podmienka je, že takáto osoba sa preukáže rozhodnutím priamo pri poskytovaní zdravotnej starostlivosti.

69.	V 16.bode v § 38b ods. 1 sa na konci pripája táto veta: „Odborné posúdenie Kategorizačnou komisiou pre lieky sa nevyžaduje, ak predmetom žiadosti je liek, ktorý má v platnom zozname liekov určenú úhradu za jednotku dennej definovanej dávky liečiva na základe povinného zdravotného poistenia a prípadné preskripčné obmedzenia alebo indikačné obmedzenia pre liečivo, ktoré predmetný liek obsahuje a ktoré žiadateľ nežiada zmeniť a cena predmetného lieku od výrobcu za jednotku dennej definovanej dávky liečiva je nižšia najmenej o 10 % v porovnaní s nižšou cenou lieku od výrobcu za jednotku dennej definovanej dávky toho istého liečiva, ktorý je zaradený do platného zoznamu liekov.“.

Zjednodušuje sa zaradenie generického lieku do zoznamu liekov bez predchádzajúceho procesu kategorizácie v prípade, ak výrobca navrhuje cenu generického lieku najmenej o 10 % nižšiu ako je cena toho istého lieku uvedeného v platnom zozname liekov.

Príloha č. 3
Ústavnoprávny výbor 

Pozmeňujúce a doplňujúce návrhy

k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 277/1994 Z.z. o zdravotnej starostlivosti v znení neskorších predpisov a o zmene a doplnení niektorých zákonov (tlač 121)
___________________________________________________________________________

K Čl. I

70.	V 1. bode v § 2 ods. 1 sa slovo „osoby“ nahrádza slovami „fyzickej osoby „(ďalej len „osoba“)“ a   slová „(§ 54)“ nahrádzajú slovami „(§ 54 ods. 3)“.
					
Ide o spresnenie odkazu vo vzťahu k zdravotníckemu pracovníkovi, ktorý môže poskytovať zdravotnú starostlivosť.

71.	V 1. bode v § 2 ods. 2 sa na konci pripájajú tieto slová: „(§ 17 až 20)“.
    
  Ide o spresnenie vymedzenia toho, čo zahŕňa zdravotná starostlivosť.

72.	V 2. bode § 2a vrátane nadpisu znie:

„§ 2a

Služby súvisiace s poskytovaním zdravotnej starostlivosti 

(1)	So zdravotnou starostlivosťou súvisia aj niektoré služby. 

(2)	Služby súvisiace s poskytovaním zdravotnej starostlivosti sú
a)	v ústavnej starostlivosti 
2.	stravovacie služby,
3.	pobyt na lôžku, 
4.	zabezpečenie konziliárnych služieb,
5.	spracovanie údajov zistených pri poskytovaní tejto starostlivosti na magnetickom nosiči,
b)	v ambulantnej starostlivosti zabezpečovanie a sterilizácia zdravotníckych pomôcok a spracovanie údajov zistených pri poskytovaní tejto starostlivosti na magnetickom nosiči počas návštevy lekára a zubného lekára, ktorý poskytuje primárnu starostlivosť, a lekára, logopéda, psychológa a liečebného pedagóga, ktorý poskytuje sekundárnu starostlivosť, 
c)	v lekárenskej starostlivosti výdaj lieku, zdravotníckej pomôcky a dietetickej potraviny, zdravotníckej pomôcky a dietetickej potraviny a spracovanie údajov zistených pri poskytovaní tejto starostlivosti na magnetickom nosiči v lekárni alebo vo výdajni zdravotníckych pomôcok a za štatistické spracovanie lekárskeho  predpisu a lekárskeho poukazu1c) v poisťovni,
d)	pri vykonávaní dopravy do zdravotníckeho zariadenia a zo zdravotníckeho zariadenia a dopravy medzi zdravotníckymi zariadeniami ústavnej starostlivosti pristavenie vozidla, použitie vozidla na dopravu a spracovanie údajov zistených pri poskytovaní tejto dopravy na magnetickom nosiči.

(3)	Služby súvisiace s poskytovaním zdravotnej starostlivosti podľa odseku 2 písm. a) až c) poskytuje zamestnanec v pracovnoprávnom vzťahu k zdravotníckemu zariadeniu alebo držiteľ povolenia na poskytovanie zdravotnej starostlivosti v neštátnom zdravotníckom zariadení; služby súvisiace s poskytovaním zdravotnej starostlivosti podľa odseku 2 písm. d) poskytuje prepravca podľa osobitného predpisu.1d)

(4)	Úhradu za služby súvisiace s poskytovaním zdravotnej starostlivosti upravuje osobitný predpis.2)“.

Poznámky pod čiarou k odkazom 1d  a 2 znejú:
„1d)	§ 25 zákona  č. 455/1991 Zb. o živnostenskom  podnikaní  (živnostenský zákon)  v znení  neskorších predpisov.
  2)	§ 3a zákona Národnej rady Slovenskej republiky č. 98/1995 Z. z. v znení zákona č. …/2003 Z. z.“. 

Spresňuje sa definícia služieb súvisiacich s poskytovaním zdravotnej starostlivosti ako služieb, ktoré nie sú zdravotnou starostlivosťou. 

V prípade ústavnej starostlivosti ide o služby spojené s hospitalizáciou, ktorými sú zabezpečenie stravovacích služieb spojených nákupom surovín a prípravou stravy, zabezpečenie pobytu na lôžku spojeného s nákupom pracích prostriedkov, praním posteľného prádla a jeho opravami pri častom praní a prezliekaním lôžka, zabezpečenie konziliárnych služieb spojených s telefonátmi a dovozom lekára najmä v prípade, ak ide o lekára z iného, najmä neštátneho zdravotníckeho zariadenia,  a spracovanie údajov zistených pri poskytovaní ústavnej starostlivosti na magnetickom nosiči.

V prípade poskytovania ambulantnej starostlivosti ide o služby spojené so zabezpečením poskytovania zdravotnej starostlivosti (nákup zdravotníckeho materiálu do ambulancie) a spracovanie údajov zistených pri poskytovaní tejto starostlivosti na magnetickom nosiči počas návštevy lekára a zubného lekára, ktorý poskytuje primárnu starostlivosť, a lekára, logopéda, klinického psychológa a liečebného pedagóga, ktorý poskytuje sekundárnu starostlivosť.

V prípade poskytovania v lekárenskej starostlivosti ide o služby súvisiace s vydaním lieku, zdravotníckej pomôcky a dietetickej potraviny a spracovanie údajov zistených pri poskytovaní tejto starostlivosti na magnetickom nosiči  v lekárni a výdajni zdravotníckych pomôcok a za štatistické spracovanie lekárskeho  predpisu a lekárskeho poukazu v príslušnej zdravotnej poisťovni.

Pri vykonávaní dopravy do zdravotníckeho zariadenia a zo zdravotníckeho zariadenia a dopravy medzi zdravotníckymi zariadeniami ústavnej starostlivosti ide o pristavenie vozidla, použitie vozidla dopravy do zdravotníckeho zariadenia a zo zdravotníckeho zariadenia a medzi zdravotníckymi zariadeniami a spracovanie údajov zistených pri poskytovaní tejto dopravy na magnetickom nosiči.

Ustanovuje sa, že služby súvisiace s poskytovaním zdravotnej starostlivosti okrem dopravy poskytuje zamestnanec v pracovnoprávnom vzťahu k zdravotníckemu zariadeniu alebo držiteľ povolenia na poskytovanie zdravotnej starostlivosti v neštátnom zdravotníckom zariadení a dopravu do zdravotníckeho zariadenia a zo zdravotníckeho zariadenia a dopravu medzi zdravotníckymi zariadeniami ústavnej starostlivosti  poskytuje prepravca, ktorý má živnosť na prepravu.

73.	V 3. bode § 5 vrátane nadpisu znie:

„§ 5
Poskytovanie zdravotnej starostlivosti 

Podmienky poskytovania zdravotnej starostlivosti na základe povinného zdravotného poistenia (ďalej len „zdravotné poistenie“) bezplatne a za čiastočnú úhradu, na základe zmluvného pripoistenia3) a zdravotnej starostlivosti za celú úhradu upravuje osobitný predpis.3)“.

Poznámky pod čiarou k odkazom 3  a 3a znejú:
„3)	§ 39 ods. 2 zákona  Národnej  rady  Slovenskej  republiky  č. 273/1994 Z. z.  o zriadení  Všeobecnej  zdravotnej  poisťovne  a  o zriaďovaní rezortných, odvetvových, podnikových a občianskych zdravotných poisťovní.
3a)	Zákon Národnej rady Slovenskej republiky č. 98/1995 Z. z. v znení neskorších predpisov.“.
Ustanovuje sa, že osobitný predpis, ktorým je Liečebný poriadok, v súvislosti s poskytovaním zdravotnej starostlivosti upravuje len podmienky  poskytovania zdravotnej starostlivosti na základe povinného zdravotného poistenia bezplatne a za čiastočnú úhradu a na základe zmluvného pripoistenia  a poskytovania zdravotnej starostlivosti za celú úhradu.

74.	V 4. bode sa v § 18 vypúšťa odsek 4.

Ustanovenie sa vypúšťa ako nadbytočné z dôvodu, že doprava ako služba súvisiaca s poskytovaním zdravotnej starostlivosti sa definuje v § 2a.

75.	Za 4. bod sa vkladá nový 5. bod, ktorý znie:

„5. V § 18 ods. 5 sa slová „súvisiacou prepravou“ nahrádzajú slovami „súvisiaca preprava“ a na konci prvej vety sa pripája táto veta: „Záchranná zdravotná služba je základnou zložkou integrovaného záchranného systému podľa osobitného predpisu7ac) a plní aj úlohy vyplývajúce z potrieb civilnej ochrany obyvateľstva a z potrieb bezpečnosti štátu v čase vojny, vojnového stavu, výnimočného stavu a núdzového stavu.”.”

	Poznámka pod čiarou k odkazu 7ac znie:
	„7ac)	Zákon č.129/2002 Z. z. o integrovanom záchrannom systéme.“.

	Doterajší 5. bod až 21. bod sa označujú ako 6. až 22. bod.
 				
Spresňuje sa pojem záchrannej zdravotnej služby ako integrálnej súčasti  integrovaného záchranného systému.

76.	V novooznačenom 10. bode v § 26 ods. 1 písm. k) sa slová „v lehote“ nahrádzajú slovami „v dohodnutej lehote“ a na konci sa vkladá bodkočiarka a pripájajú tieto slová: „tieto povinnosti plní aj fyzická osoba alebo právnická osoba, ktorá vykonáva dopravu do zdravotníckeho zariadenia a zo zdravotníckeho zariadenia a dopravu medzi zdravotníckymi zariadeniami ústavnej starostlivosti,“.

Ustanovuje sa, aby aj právnická osoba alebo fyzická osoba, ktoré prevádzkujú dopravu, mali povinnosť spracúvať a oznamovať príslušnej zdravotnej poisťovni údaje súvisiace s s poskytovaním služieb súvisiacich s poskytovaním zdravotnej starostlivosti.
 
77.	V novooznačenom  11. bode v § 26 ods. 2 písm. d) sa za slová „samosprávnemu kraju“  vkladajú slová  „a Ústavu zdravotníckych informácií a štatistiky“.

Rozširuje sa povinnosť zdravotníckych zariadení predkladať požadované údaje aj Ústavu zdravotníckych informácií a štatistiky, ktorý je oficiálnym zberným miestom týchto údajov.

78.	Novooznačený  20. bod  sa vypúšťa.

Legislatívno-technická úprava z dôvodu presunu § 77  do Čl. II -  § 36a.

79.	V novooznačenom 21. bode návrhu § 80j znie:

„80j

Dopravcovia vykonávajúci dopravnú zdravotnú službu na základe povolenia na poskytovanie dopravnej zdravotnej služby získaného podľa doterajších predpisov môžu túto činnosť vykonávať do 30. septembra 2003. Po uplynutí tohto času sú oprávnení vykonávať túto činnosť len ak získajú oprávnenie na vykonávanie prepravy podľa osobitného predpisu;1d) inak sú povinní výkon tejto činnosti skončiť.“.

Spresňuje sa prechodné ustanovenie vzhľadom na skutočnosť, že dopravná zdravotná služba ako zdravotnícke zariadenie zaniká až od 1. októbra 2003.

80.	Za  novooznačený 21. bod sa vkladá nový 22. bod, ktorý znie:

	„22. Za § 80j sa vkladá  § 80k, ktorý znie:

„§ 80k

Konania o prevode majetku zdravotníckych zariadení na iné osoby a konania o premene zdravotníckych zariadení ako rozpočtových organizácií a príspevkových organizácií na neziskové organizácie poskytujúce všeobecne prospešné služby začaté podľa osobitných predpisov26) pred 1. januárom 2003 sa dokončia podľa  predpisov platných do 31. decembra 2002.“.“

V záujme istoty právnych subjektov, ktoré sa mali stať vlastníkom sprivatizovaného zdravotníckeho zariadenia, a zmeny vlastníckych vzťahov v zdravotníckych zariadeniach, ktorých transformácia na neziskové organizácie sa už začala, ale nedokončila, ustanovuje sa možnosť dokončiť konania o prevode majetku zdravotníckych zariadení na iné osoby (privatizácia) a konania o premene zdravotníckych zariadení ako rozpočtových organizácií a príspevkových organizácií na neziskové organizácie poskytujúce  všeobecne prospešné služby začaté pred 1. januárom 2003 podľa  predpisov platných do 31. decembra 2002.

K Čl. II

81.	V 1. bode v § 2 ods. 1 písmená d) až h) znejú:

„d)	zdravotne postihnutou osobou fyzická osoba (ďalej len „osoba“) s trvalým poškodením fyzického zdravia alebo psychického zdravia,
e)	zdravotnou starostlivosťou poskytovanou na základe zdravotného poistenia bezplatne zdravotná starostlivosť poskytovaná v celom rozsahu na základe povinného zdravotného poistenia,1a)
g)	zdravotnou starostlivosťou poskytovanou za celú úhradu zdravotná starostlivosť, ktorá
1.	presahuje rámec povinného zdravotného poistenia ,  
2.	nepresahuje rámec povinného zdravotného poistenia, ale poskytuje sa osobe na jej žiadosť,
3.	nepresahuje rámec povinného zdravotného poistenia, ale poskytuje sa v záujme inej fyzickej osoby alebo právnickej osoby; taká zdravotná starostlivosť sa môže osobe poskytnúť len s jej predchádzajúcim súhlasom,
h)	zdravotnou starostlivosťou poskytovanou za čiastočnú úhradu zdravotné výkony uvedené v prílohe č. 1 k tomuto zákonu a lieky, zdravotnícke pomôcky a dietetické potraviny na osobitné medicínske účely3b) (ďalej len „dietetická potravina“) uvedené v zozname liekov (§ 39 ods. 3), v zozname zdravotníckych pomôcok (§ 39 ods. 4) a v zozname dietetických potravín (§ 39 ods. 5), 
i)	dojčaťom dieťa do dovŕšenia jedného roku veku.“. 

Ide o spresnenie vymedzenia jednotlivých pojmov a doplnenie pojmu „dojča“.

82.	V 1. bode v § 2  ods. 2 sa slová „[odsek 1 písm. g) tretí bod]“ nahrádzajú slovami „[odsek 1 písm.  f) tretí bod]“.

Ide o odstránenie nesprávneho odkazu v zátvorke.

83.	V 1. bode nadpis pod § 3 znie:
„Zdravotná starostlivosť poskytovaná bezplatne, starostlivosť poskytovaná za čiastočnú úhradu a starostlivosť poskytovaná za celú úhradu.

	Ide o spresnenie názvu v nadväznosti na navrhovaný text ustanovenia. 

84.	V 2. bode v § 3a ods. 1 v prvej vete sa za slovo „považujú“ vkladá slovo „len“.

Ide o spresnenie. 

85.	V 2. bode v § 3a sa za odsek 1 vkladá nový odsek 2, ktorý znie: 

	„(2) Ak sa predĺži ústavná starostlivosť pre organizačné nedostatky alebo technické nedostatky na strane zdravotníckeho zariadenia ústavnej starostlivosti, osoba neuhrádza platbu podľa odseku 1. 

Nasledujúce odseky sa prečíslujú. 

	Nebolo by správne a ani v zhode s dobrými mravmi, ak by mala osoba uhrádzať platby za služby poskytované počas ústavnej starostlivosti, ak sa jej pobyt predĺžil bez  jej zavinenia. 

86.	V 2. bode v § 3a ods. 2 (nový odsek 3) znie:

„(2) Osoba uhrádza zdravotníckemu zariadeniu alebo fyzickej osobe alebo právnickej osobe za služby súvisiace s poskytovaním zdravotnej starostlivosti 5c) platbu vo výške 2 Sk za jeden kilometer jazdy, ak nie je oslobodená od povinnosti uhradiť túto platbu. Osoba s ťažkým zdravotným postihnutím, ktorá je držiteľom preukazu občana s ťažkým zdravotným postihnutím vydaným podľa osobitného predpisu 5d) (ďalej len „osoba s ťažkým zdravotným postihnutím“), a nie je odkázaná na individuálnu dopravu, uhrádza platbu vo výške 1 Sk za jeden kilometer jazdy. Ak dopravu do zdravotníckeho zariadenia a zo zdravotníckeho zariadenia používa súčasne viac osôb, platba sa rozdelí pomerne medzi tieto osoby.“. 

Za použitie dopravy do zdravotníckeho zariadenia a zo zdravotníckeho zariadenia a dopravy medzi zdravotníckymi zariadeniami ústavnej starostlivosti sa ustanovuje platba 2 Sk za jeden kilometer jazdy; v prípade súbežného použitia vozidla viacerými osobami sa ustanovuje povinnosť dopravcu rozdeliť túto platbu pomerne. Táto platba sa znižuje na jednu Sk, ak ide o osobu s ťažkým zdravotným postihnutím, ktorá je odkázaná na individuálnu dopravu. Podmienkou pre zníženie platby na 1 Sk je, že pri použití dopravy sa osoba preukáže preukazom občana s ťažkým zdravotným postihnutím. V prípade, že tento preukaz osoba nepredloží, musí uhradiť náklady vo výške 2 Sk za jeden kilometer.

87.	V 2. bode v § 3a ods. 4 (nový odsek 5) prvá veta znie:
„Osoba uhrádza zdravotníckemu zariadeniu ústavnej starostlivosti platbu 20 Sk, ak navštívi ústavnú pohotovostnú službu.

				Ide o spresnenie. 

88.	V 2. bode v § 3a ods. 5 (novooznačený odsek 6) písm. a) a písm. b) sa vypúšťajú slová  „alebo sociálnej núdze podľa osobitného predpisu 5c) .

Návrh zákona neberie do úvahy rozdiel medzi hmotnou núdzou a sociálnou núdzou. Občan v sociálnej núdzi môže mať nadbytok zdrojových možností, ale je napríklad odkázaný na pomoc inej osoby pri zabezpečení nevyhnutných životných úkonov. Preto nie je výnimka od platenia pri osobe v sociálnej núdzi potrebná. 

89.	V 4. bode v § 7 ods. 1 sa slová „na účely stabilizácie zdravotného stavu alebo za účelom prevencie chorôb“ nahrádzajú slovami „ako následná zdravotná starostlivosť7a)“.

Poznámka pod čiarou k odkazu 7a znie:
„7a) § 20 zákona Národnej rady Slovenskej republiky č. 277/1994 Z. z. v znení neskorších predpisov.“.

Ide o spresnenie ustanovenia za účelom odstránenia prípadných problémov v aplikačnej praxi.

90.	V 4. bode v § 7 ods. 2 sa vypúšťajú slová „s výnimkou platby za služby súvisiace s poskytovaním zdravotnej starostlivosti“ a na konci pripája táto veta: „Na platby za služby súvisiace s poskytovaním kúpeľnej starostlivosti sa vzťahujú ustanovenia § 3a o úhradách za služby súvisiace s poskytovaním zdravotnej starostlivosti v zdravotníckom zariadení ústavnej starostlivosti.“.

Ide o spresnenie ustanovenia za účelom odstránenia prípadných problémov v aplikačnej praxi.

91.	V 7. bode v § 8b ods. 4 sa slovo „liekov“ nahrádza slovami „liekov8a)“.

Poznámka pod čiarou k odkazu 8a znie:
„8a) § 38 a 39 zákona č. 140/1998 Z. z. v znení neskorších predpisov.“.

Ide o spresnenie.

92.	V 8. bode v § 10 ods. 2  druhá veta znie:

„Časť  platby vo výške 5 Sk je príjmom lekárne a časť platby vo výške 15 Sk je príjmom poisťovne.“.

93.	V 9. bode v § 10 ods. 3 druhá veta znie:

„Časť platby vo výške 5 Sk je príjmom lekárne alebo výdajne zdravotníckych pomôcok a časť platby vo výške 15 Sk je príjmom poisťovne.“.

94.	V 9. bode sa v § 10 za odsek 3 vkladajú nové odseky 4 až 6,  ktoré znejú: 

„(4) Od povinnosti uhradiť platbu podľa odseku 2 je oslobodená osoba pri výdaji lieku predpísaného na výpise z lekárskeho predpisu.12aa)

(7)	Od povinnosti uhradiť platbu podľa odseku 3 je oslobodená osoba s ťažkým zdravotným postihnutím.

(8)	Odseky 2 a 3 sa nevzťahujú na osobu, ak si lieky, dietetické potraviny a zdravotnícke pomôcky, ktoré sa neposkytujú na základe povinného zdravotného poistenia,  uhrádza osoba v celom rozsahu sama, a ak na lekárskom predpise nie je súčasne predpísaný liek, ktorý sa poskytuje na základe povinného zdravotného poistenia.“.

Poznámka pod čiarou k odkazu 12aa znie:
„12aa)	§ 38 ods. 4 zákona č. 140/1998 Z. z. v znení neskorších predpisov.“.

Doterajšie odseky 3 a 4 sa označujú ako odseky   6 a  7.

Ustanovuje sa, aké služby v súvislosti s poskytovaním lekárenskej starostlivosti sú oslobodené od povinnosti uhradiť platbu 20 Sk.

Od platby sa oslobodzuje výdaj lieku predpísaný na výpise z lekárskeho poukazu a výdaj zdravotníckej pomôcky pre osobu s ťažkým zdravotným postihnutím.

Za účelom odstránenia problémov v aplikačnej praxi sa ustanovuje, že osoba, ktorej sa poskytujú lieky, dietetické potraviny a zdravotnícke pomôcky nad rámec povinného zdravotného poistenia je oslobodená od úhrady platby v lekárenskej starostlivosti. V prípade, že na lekárskom predpise je súčasne predpísaný jeden liek poskytovaný na základe povinného zdravotného poistenia a liek neposkytovaný na základe povinného zdravotného poistenia, osoba je povinná za výdaj lieku uhradiť platbu 20 Sk a súčasne aj cenu lieku, ak ide o liek čiastočne uhrádzaný na základe povinného zdravotného poistenia, a cenu lieku, ak ide o liek, ktorý si osoba uhrádza v celom rozsahu sama.

95.	V 10. bode § 11 vrátane nadpisu znie:

„§ 11
Záchranná zdravotná služba

Na základe povinného zdravotného poistenia sa uhrádza záchranná zdravotná služba; o použití záchrannej zdravotnej služby na prepravu osoby medzi zdravotníckymi zariadeniami v prípade bezprostredného ohrozenia jej života12b)  rozhoduje  ošetrujúci  lekár alebo operačné  stredisko tiesňového  volania.12c)“. 

Poznámka pod čiarou k odkazu 12c znie:
„12c)	§ 10 zákona č. 129/2002 Z. z. o integrovanom záchrannom systéme.“.	

Spresňuje sa vymedzenie záchrannej zdravotnej služby, ktorá sa poskytuje na základe povinného zdravotného poistenia. Ustanovuje sa, že o použití rozhoduje nielen ošetrujúci lekár, ale aj  operačné  stredisko tiesňového  volania, ktoré funguje v rámci integrovaného záchranného systému.

96.	V 10. bode nadpis pod § 12 znie: „Doprava osoby do cudziny a z cudziny“.

Legislatívno-technické spresnenie.

97.	V 10. bode v § 12 sa odsek 1 vypúšťa a doterajšie odseky 2 až 4 sa označujú ako odseky 1 až 3.
Legislatívno-technické spresnenie.

98.	V 10. bode v § 12 novooznačený odsek 1 sa slová „ku ktorému došlo v cudzine“ nahrádzajú slovami „ktorý vznikol  v cudzine“.

Legislatívno-technické spresnenie.

99.	V 10. bode v § 12 novooznačený odsek 2 znie: 

„(2) O spôsobe dopravy osoby z cudziny pri  náhlom ochorení alebo stave ohrozujúcom život, ktorý vznikol  v cudzine, rozhoduje revízny lekár príslušnej poisťovne.12d)
 
Poznámka pod čiarou k odkazu 12d znie:
„12d) § 61 ods. 2 písm. d) zákona  Národnej rady Slovenskej republiky č. 273/1994 Z. z. v znení zákona č. .../2003 Z. z.“. 

Legislatívno-technické spresnenie.

100.	V 10. bode v poznámke pod čiarou k odkazu 12b sa slová „§ 18 ods. 4“ nahrádzajú slovami „§ 18 ods. 5“.

V súvislosti s vymedzením pojmu služieb súvisiacich s poskytovaním zdravotnej starostlivosti  v zákone  NR SR č. 277/1994 Z. z. vo vzťahu k doprave do zdravotníckeho zariadenia a zo zdravotníckeho zariadenia a medzi zdravotníckymi zariadeniami vypúšťa sa tá časť ustanovenia, ktorá ustanovovala, za čo sa uhrádza doprava osoby, ktorá nie je záchrannou zdravotnou službou a v záujme prehľadnosti aplikačnej prax sa dopĺňa  poznámka pod čiarou, na základe ktorej sa odkazuje na pôsobnosť revízneho lekára v osobitnom predpise. 

101.	V 13. bode v § 34 ods. 1 sa slová „zdravotné výkony na účely poskytovania sociálnej pomoci“ nahrádzajú slovami „vrátane zdravotných výkonov na účely poskytovania sociálnej pomoci“.

Legislatívno-technické spresnenie.

102.	V 13. bode v § 34 ods. 2 písm. a) druhý bod znie:
„2. potreby občianskeho súdneho konania, trestného konania, správneho konania a  priestupkového konania ,“.  

Legislatívno-technické spresnenie.

103.	V 13. bode v § 34 ods. 2 písm. b) sa v predvetí vypúšťa slovo „tieto“ a dvojbodka a na konci predvetia sa vkladá čiarka a slová „a to“.

Ide o spresnenie znenia ustanovenia.

104.	Za 13. bod sa vkladá nový 14. bod, ktorý znie:

„14. Za § 34 sa vkladá § 34a, ktorý vrátane nadpisu znie:

„§ 34a

Zdravotná starostlivosť poskytovaná na základe zmluvného pripoistenia

Zdravotnou starostlivosťou poskytovanou na základe zmluvného pripoistenia môžu byť najmä
a)	stomatologické výkony poskytované nad rámec povinného zdravotného poistenia bezplatne alebo za čiastočnú úhradu (§ 35 ods. 2), 
b)	zdravotná starostlivosť v nadstavbovom špecializačnom odbore akupunktúra, 
c)	zdravotná starostlivosť v nadstavbovom špecializačnom odbore telovýchovné lekárstvo,
d)	kúpeľná starostlivosť nad rámec povinného zdravotného poistenia,
e)	zdravotné výkony a lieky pri 
1.	umelom oplodnení, okrem zdravotne indikovaných výkonov pri umelom oplodnení, ktoré sú uvedené v prílohe č. 1,
2.	interrupcii, s výnimkou zdravotne indikovaných výkonov interrupcie, ktoré sú uvedené v osobitnom predpise,21a)
3.	psychoanalýze,
4.	sterilizácii osoby, ak to nie je nevyhnutné na zachovanie zdravia, 
5.	kozmetických operáciách,
f)	lieky nad rámec povinného zdravotného poistenia,
g)	zdravotnícke pomôcky nad rámec povinného zdravotného poistenia,
h)	zdravotná starostlivosť pri náhlom ochorení, úraze alebo život ohrozujúcom stave v cudzine nad rámec povinného zdravotného poistenia,
i)	zdravotná starostlivosť v cudzine v medicínsky odôvodnených prípadoch nad rámec povinného zdravotného poistenia na žiadosť osoby,
j)	výber ošetrujúceho lekára v ústavnej starostlivosti,
k)	prednostné poskytnutie zdravotného výkonu osobe, ktorá si zdravotnícku pomôcku potrebnú na poskytnutie tohto výkonu zabezpečila z vlastných finančných prostriedkov,
l)	služby súvisiace s poskytovaním zdravotnej starostlivosti.“.“

Doterajší 14. bod návrhu sa označuje ako 15. bod. 

Rozširuje sa rozsah zdravotnej starostlivosti a služieb súvisiacich s poskytovaním zdravotnej starostlivosti, ktoré sa môžu poskytovať na základe zmluvného pripoistenia. 

Navrhované znenie umožňuje zdravotným poisťovniam aj nad ustanovený rámec pripraviť ďalšie produkty v rámci zmluvného pripoistenia.

105.	V novooznačenom 15. bode návrhu v § 36 ods. 1 sa slová „revízneho lekára“ nahrádzajú slovami „ revízneho lekára21b)“.

	Poznámka pod čiarou k odkazu 21b znie:
	„21b) § 61 ods. 2 písm. e) zákona Národnej rady Slovenskej republiky č. 98/1995 Z. z. v znení zákona č. .../2003 Z. z.“.

Spresňuje sa pôsobnosť revízneho lekára pri rozhodovaní o zdravotnom výkone, lieku a zdravotníckej pomôcke odkazom na jeho pôsobnosť uvedenú v zákone NR SR č. 273/1994 Z. z. 

106.	Za novooznačený 15. bod sa vkladá nový 16. bod, ktorý znie:

„16. Za § 36 sa vkladá  § 36a, ktorý vrátane nadpisu znie:

„§ 36a

Rozhodovanie o platbách za služby súvisiace
s poskytovaním zdravotnej starostlivosti  v zdravotníckych zariadeniach ústavnej starostlivosti

(1)	právach  a povinnostiach fyzických osôb, ktoré vznikajú v súvislosti  s platbami za služby súvisiacimi s poskytovaním zdravotnej starostlivosti v zdravotníckom zariadení ústavnej starostlivosti22a) (§ 3a ods. 1), rozhoduje ošetrujúci lekár tohto zdravotníckeho zariadenia.

(2)	Ak  sa  osoba   domnieva,  že  rozhodnutie  vydané ošetrujúcim lekárom  v súvislosti s platbami podľa odseku 1je nesprávne, môže podať proti  tomuto rozhodnutiu  odvolanie. O odvolaní rozhoduje vedúci zdravotníckeho  zariadenia. Vedúci zdravotníckeho  zariadenia  môže  na   svoje rozhodnutie  v  danej  veci ustanoviť odborné konzílium.

(3)	Ak sa osoba domnieva, že rozhodnutie vydané vedúcim zdravotníckeho zariadenia ako ošetrujúcim lekárom v súvislosti s platbami podľa odseku 1je nesprávne, môže podať odvolanie, o ktorom rozhoduje príslušný samosprávny kraj. 

(4)	Rozhodnutie podľa odseku 2 a 3 je preskúmateľné súdom.x)

(5)	Rozhodnutie o platbe podľa odseku 1 sa nevyhotovuje v písomnej forme a nemá náležitosti podľa všeobecných predpisov o správnom konaní;25)to neplatí, ak osoba nesúhlasí s vyúčtovaním platby podľa odseku 1 alebo ak ide o rozhodnutie vydané v odvolacom konaní.

(6)	Rozhodnutie, proti ktorému nebolo podané odvolanie, alebo rozhodnutie vydané v odvolacom konaní je právoplatné a vykonateľné. Také rozhodnutie je exekučným titulom podľa osobitných predpisov.22b)

(7)	Ak tento zákon neustanovuje inak, na rozhodovanie o platbách za služby podľa odseku 1 sa vzťahujú všeobecné predpisy o správnom konaní.25)“.“

Poznámky pod čiarou k odkazom x, 22a  a 22b znejú:
„x)   § 250 l Občianskeho súdneho poriadku.

22a) § 2a  ods. 2 písm. a) zákona Národnej rady Slovenskej republiky č. 277/1994 Z. z. č.  ..../2003 Z. z.
22b) § 41 ods. 2 a § 42 ods. 2 zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov.
§ 274 Občianskeho súdneho poriadku.“.

Doterajší 15. bod až 31. bod návrhu sa označuje ako 17. bod až 33. bod 

Postup podľa všeobecných predpisov o správnom konaní, ktoré je časovo náročnejšie, sa upravuje len vo vzťahu k rozhodovaniu o platbách za služby súvisiace s poskytovaním zdravotnej starostlivosti v zdravotníckych zariadeniach ústavnej starostlivosti vzhľadom na to, že sa spravidla bude jednať o vyššie sumy. V záujme ochrany základných práv osôb sa zabezpečuje preskúmateľnosť rozhodnutí v správnom konaní súdom.

107.	V novooznačenom 18. bode v § 38b ods. 1  sa slová „na základe zdravotného poistenia“ nahrádzajú slovami „na základe povinného zdravotného poistenia“. 

Legislatívno-technické spresnenie vzhľadom na zavedenie pojmu „povinné zdravotné poistenie“ v celom texte zákona.

108.	V novooznačenom 19. bode v § 38b ods. 5 sa v prvej vete za slová „troch členov“ vkladá slovo „navrhujú“ a slová „z nich“ nahrádzajú slovami „z tohto počtu“.

Legislatívno-technické spresnenie.

109.	Vnovooznačenom 19. bode v § 38b ods. 5 sa za druhú vetu vkladá nová tretia veta, ktorá znie: „Pri zmene počtu zdravotných poisťovní sa počet členov Kategorizačnej komisie pre lieky a Kategorizačnej rady pre lieky upraví tak, aby každá zdravotná poisťovňa mala jeden hlas.“.“

Upravuje sa mechanizmus zloženia Kategorizačnej komisie pre lieky a Kategorizačnej rady pre lieky v prípade zmeny počtu zdravotných poisťovní.

110.	V novooznačenom 23. bode v § 38e ods. 5 sa za druhú vetu vkladá nová tretia veta, ktorá znie: „Pri zmene počtu zdravotných poisťovní sa počet členov Kategorizačnej komisie pre zdravotnícke pomôcky a Kategorizačnej rady pre zdravotnícke pomôcky upraví tak, aby každá zdravotná poisťovňa mala jeden hlas.“.“

Upravuje sa mechanizmus zloženia Kategorizačnej komisie pre zdravotnícke pomôcky a Kategorizačnej rady pre zdravotnícke pomôcky v prípade zmeny počtu zdravotných poisťovní.

111.	V novooznačenom 25. bode v nadpise § 38fa sa za slová „Žiadosť o zaradenie dietetickej potraviny do zoznamu“ dopĺňajú slová „dietetických potravín“.

				Legislatívno-technické spresnenie.

112.	V novooznačenom 25. bode  v § 38fa poznámka pod čiarou k odkazu 26da znie:

„26da) § 3 zákona  Národnej rady Slovenskej republiky č. 152/1995 Z. z. v znení neskorších predpisov.“
Ide o spresnenie textu v poznámke pod čiarou.

113.	Novooznačený 27. bod (pôvodný 25. bod) sa vypúšťa.
Nasledujúce body sa prečíslujú. 
 
Vládnym návrhom sa vypúšťa úprava dokazovania v správnom konaní vo veci registrácie liekov, zdravotníckych pomôcok a dietetických potravín.
Nie je ani vo verejnom záujme, aby sa vylučoval zákonný postup v prípadoch, keď sa rozhoduje o právach a povinnostiach osôb. Úprava nie je prijateľná v právnom štáte.

114.	V novooznačenom  30. bode  § 39b znie:

„39b

„(1) Vykonateľný výkaz vyúčtovaných nedoplatkov z dôvodu nezaplatenia platby za  služby spojené s poskytovaním zdravotnej starostlivosti podľa § 3a ods. 4 až 6 a 8 poskytovanej na základe povinného zdravotného poistenia je exekučným titulom.29)

(2) Vykonateľný výkaz vyúčtovaných nedoplatkov podľa odseku 1 je faktúra.“.“

Poznámka pod čiarou k odkazu 29 znie:
„29) § 41 ods. 2 a § 42 ods. 2 zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov.
§ 274 Občianskeho súdneho poriadku.“.

Ustanovuje sa,  že výkaz právoplatne vyúčtovaných nedoplatkov za nezaplatenie platieb súvisiacich s návštevou pacienta v ambulancii a dopravou do zdravotníckeho zariadenia a zo zdravotníckeho zariadenia a dopravou medzi zdravotníckymi zariadeniami ústavnej starostlivosti, ktorým je faktúra, je exekučným titulom na vymáhanie.

115.	Za novooznačený 29. bod návrhu sa vkladá nový 30. bod, ktorý znie:

„30. Za § 40b sa vkladá nový § 40c, ktorý znie:

„40c

(1)	Postup podľa § 8 ods. 9 sa vzťahuje na žiadosti o zaradenie lieku do zoznamu liekov podané po nadobudnutí účinnosti tohto zákona.

(2)	Pri liekoch zaradených v doterajšom zozname liekov držiteľ rozhodnutia  o registrácii lieku navrhne cenu lieku podľa § 38a ods. 6 do 30 dní od nadobudnutia účinnosti tohto zákona. Ak držiteľ rozhodnutia o registrácii lieku túto lehotu nevyužije na navrhnutie ceny, doplatok pacienta sa prepočíta z maximálnej ceny podľa § 38a ods. 2 písm. g). 

(3)	Žiadosti o zaradenie lieku do zoznamu liekov podané do nadobudnutia účinnosti tohto zákona žiadateľ doplní podľa  § 38a ods. 6 do 30 dní od nadobudnutia účinnosti tohto zákona. Ak žiadateľ túto lehotu nevyužije na doplnenie žiadosti, doplatok pacienta sa prepočíta z maximálnej ceny podľa § 38a ods. 2 písm. g).

(4)	V konaní podľa odseku 3 lehota uvedená v § 38b ods. 1 začína plynúť  od nadobudnutia účinnosti tohto zákona.“.

Ustanovuje sa, že pri liekoch zaradených v doterajšom zozname liekov sa umožní držiteľom rozhodnutia o registrácii lieku navrhnúť v ustanovenej lehote nižšiu cenu ako je schválená maximálna cena lieku a z tejto ceny vypočítať pevný doplatok pacienta. Pri liekoch, v prípade ktorých držiteľ rozhodnutia o registrácii lieku nezareaguje na túto možnosť v ustanovenej lehote, vypočíta sa pevný doplatok pacienta doterajším spôsobom, t. j. z maximálnej ceny od výrobcu schválenej MF SR prepočítanej na maximálnu cenu lieku v lekárni. 

Ustanovuje sa, že nová 90-dňová lehota na rozhodnutie o žiadosti podanej predo dňom účinnosti zákona začína znovu plynúť od nadobudnutia účinnosti tohto zákona z dôvodu opakovaného prehodnotenia tejto žiadosti vzhľadom na zmenu v spôsobe určovania doplatku pacienta.

Doterajší  30. bod až 32. bod návrhu sa označuje ako 31. bod až 33. bod.

116.	V novooznačenom 32. bode sa v prílohe č. 2 v ATC skupine R03 Antiastmatiká  za slová „R03BA Glukokortikoidy“ vkladajú tieto slová:

ATC	Názov	Cesta podania	
„R03BB	Anticholinergiká	inhal.“.	

Anticholinergiká patria v liečbe chronickej obštrukčnej choroby pľúc  k tzv. esenciálnym liečivám a v súčasnosti sú zaradené medzi skupinu liečiv s plnou úhradou. Touto chorobou trpí až 10 % populácie. Liečba anticholinergikami zmierňuje vývoj ochorenia a významne predlžuje prežívanie pacientov a kvalitu ich života a znižuje aj počet hospitalizácií, čo prináša v konečnom dôsledku úsporu celkových nákladov. Liečba anticholinergikami znižuje spotrebu antibiotík a kortikoidov; túto úsporu spolu s menším počtom hospitalizácií možno odhadnúť na viac ako 350 mil. Sk, pričom samotné náklady na liečbu anticholinergikami sa odhadujú na 75 mil. Sk, čo znamená úsporu pri dnešnom stave liečby 275 mil. Sk.

117.	Doterajší 31. bod  sa vypúšťa.

Legislatívno-technická úprava. Vypúšťa sa ako duplicita s  § 34a.

K Čl. III

118.	V 4. bode v § 38 ods. 2 sa čiarka za slovami „(§ 49 ods. 2)“ nahrádza bodkou a slová „vrátane sankcií za nedodržanie dohodnutého rozsahu zdravotných výkonov, liekov, zdravotníckych pomôcok a dietetických potravín“ nahrádzajú slovami „V zmluve dohodnú aj postup v prípade prekročenia dohodnutého rozsahu zdravotných výkonov, liekov, zdravotníckych pomôcok a dietetických potravín; poisťovňa uhrádza náklady na nevyhnutnú a neodkladnú   zdravotnú   starostlivosť aj nad dohodnutý rozsah zdravotných výkonov, liekov, zdravotníckych pomôcok a dietetických potravín.“.

Vypúšťa sa povinnosť zdravotnej poisťovne a zdravotníckeho zariadenia dohodnúť si rozsah sankcií za nedodržanie dohodnutého rozsahu zdravotných výkonov, liekov, zdravotníckych pomôcok a dietetických potravín. Ustanovuje sa povinnosť dohodnúť si v zmluve postup v prípade prekročenia dohodnutého rozsahu zdravotných výkonov, liekov, zdravotníckych pomôcok a dietetických potravín a povinnosť zdravotnej poisťovne uhradiť aj nad takto dohodnutý rozsah náklady za nevyhnutnú a neodkladnú   zdravotnú   starostlivosť v naliehavých prípadoch.

119.	V 5. bode v § 38 ods. 3 sa slová „v tretej vete“ nahrádzajú slovami „v štvrtej vete“ a slová „po odpočítaní platby, ak ju uhradila osoba podľa osobitného predpisu17ba)“ sa nahrádzajú slovami „po odpočítaní platby za služby súvisiace s poskytovaním zdravotnej starostlivosti, ak poistenec túto platbu uhradil“.

Ide o spresnenie ustanovenia v súvislosti s novým vymedzením úhrad na základe povinného zdravotného poistenia v § 2.

120.	V 6. bode v § 38 ods. 4 sa slovo „číslica“ nahrádza slovom „číslo“ a slovo „číslicou“ sa nahrádza slovom „číslom“.

Legislatívno-technické spresnenie.

121.	Za 6. bod sa vkladá nový 7. bod, ktorý znie:

„7. V § 41 za odsek 3 sa vkladá nový odsek 4, ktorý  znie:
„(4) Správna rada je zvolená, ak je zvolená nadpolovičná väčšina zástupcov poistencov  navrhnutých  príslušnými  reprezentatívnymi orgánmi  zamestnancov  a  ďalších  záujmových  skupín  a združení občanov, nadpolovičná väčšina zástupcov zamestnávateľov navrhnutých príslušnými reprezentatívnymi orgánmi zamestnávateľov a nadpolovičná väčšina zástupcov  štátu navrhnutých  vládou Slovenskej  republiky.“.

Doterajšie odseky 4 až 11 sa označujú ako odseky 5 až 12.

Doterajší 7. bod až 20. bod návrhu sa označuje ako 8. bod až 21. bod.

Ustanovuje sa, že správna rada sa považuje za zvolenú, ak je zvolená nadpolovičná väčšina zástupcov v každej jej tretine; inak môže nastúpiť náhradný výkon oprávnení správnej rady podľa § 46a.

122.	V novooznačenom 8. bode v § 41 novooznačený odsek 11 druhá veta znie: „Konflikt záujmov na účely tohto zákona je konflikt verejného záujmu s osobnými záujmami alebo so záujmami štatutárneho orgánu právnickej osoby alebo konflikt verejného záujmu s osobnými záujmami fyzickej osoby obchodne alebo personálne prepojenej na hospodárenie a financovanie  všeobecnej  poisťovne vo výdavkovej časti.“.

Zužuje sa vymedzenie konfliktu záujmov len na personálne a obchodné prepojenie právnickej osoby a fyzickej osoby na výdavkovú časť zdravotnej poisťovne. 

123.	Doterajší  8. bod až 10. bod sa vypúšťajú.
Doterajší  11. bod sa označuje ako 9. bod.

Bod 8. až 10. sa vypúšťa ako nadbytočný z dôvodu iného spôsobu riešenia problému v § 41 ods. 4.

124.	V novooznačenom 9. bode v § 48 ods. 1 písm. m) sa slová „platba podľa osobitného predpisu17ba)“ nahrádzajú slovami „platby za služby súvisiace s poskytovaním zdravotnej starostlivosti “.
Ustanovenie sa spresňuje vzhľadom na nové vymedzenie pojmu povinného zdravotného poistenia v § 2.

125.	V novooznačenom 11. bode v § 50 ods. 1 písm. l) sa slová „platby podľa osobitného predpisu17ba)“ nahrádzajú slovami „platby za služby súvisiace s poskytovaním zdravotnej starostlivosti“.
Ustanovenie sa spresňuje vzhľadom na nové vymedzenie pojmu povinného zdravotného poistenia v § 2.

126.	Za novooznačený 11. bod sa vkladá nový 12. bod, ktorý znie:

„12. V § 50 ods. 2 sa za písmeno a) vkladá nové písmeno b), ktoré znie:
„b)	  úhradu platieb za služby súvisiace s poskytovaním zdravotnej starostlivosti,“.“.

Doterajšie písmená  b) až e) sa označujú ako písmená  c) až f).

Ustanovuje sa, že platby za služby súvisiace s poskytovaním zdravotnej starostlivosti sa uhrádzajú zo základného fondu.

127.	V novooznačenom 13. bode v § 50 ods. 2 sa za novooznačené písmeno e) vkladá nové písmeno f), ktoré  znie:
	„f)	poplatky z omeškania, pokuty a iné sankcie uhrádzané všeobecnou poisťovňou vo výške 96 %,“. 

	Doterajšie písmeno f) sa označuje ako písmeno g).
	
Ustanovuje sa, že poplatky z omeškania, pokuty a iné sankcie sa uhrádzajú zo základného fondu vo výške 96 % z vybraných poplatkov z omeškania, pokút a iných sankcií.

128.	Doterajší 15. bod a 16. bod sa vypúšťajú. 

	Doterajší 17. bod a 18. bod sa označuje ako 14. bod a 15. bod.

129.	V novooznačenom 15. bode § 61 ods. 2  sa dopĺňa písmenami c) až e), ktoré znejú:
„c)	poskytovanie zdravotnej starostlivosti v odborných liečebných ústavoch a v sanatóriách,
d) spôsob dopravy poistenca z cudziny pri náhlom ochorení alebo stave ohrozujúcom  život,21aa)
e) zdravotný výkon, liek a zdravotnícku pomôcku poskytovanú nad rámec zdravotného poistenia.21ab)“.

Poznámky pod čiarou k odkazom 21aa a 21ab znejú:
„21aa)	§ 12 zákona Národnej rady Slovenskej republiky č. 98/1995 Z. z. v znení zákona č. .../2003 Z. z.
21ab)	§ 36 ods. 1 zákona Národnej rady Slovenskej republiky č. 98/1995 Z. z. v znení zákona č. .../2003 Z. z.“.

	Doterajší odkaz a  poznámka pod čiarou k odkazu  21a sa označujú ako odkaz a poznámka pod čiarou k odkazu  21ac.

Dopĺňa sa schvaľovacia pôsobnosť revíznych lekárov o schvaľovanie poskytovania zdravotnej starostlivosti v odborných liečebných ústavoch a v sanatóriách, spôsob dopravy poistenca z cudziny pri náhlom ochorení alebo stave ohrozujúcom život a zdravotného  výkonu, ktorý  nie  je  uvedený v  prílohe č. 1 Liečebného poriadku, registrovaného  lieku, ktorý  nie je  uvedený v Zozname liekov, registrovaného lieku v inej než schválenej terapeutickej indikácii, ministerstvom zdravotníctva povolený  liek a schválenú zdravotnícku   pomôcku, ktorá nie je uvedená v Zozname zdravotníckych pomôcok uhrádzaných celkom alebo čiastočne na základe povinného zdravotného poistenia.

130.	Za novooznačený 15. bod sa vkladá nový 16. bod, ktorý znie:

V § 63 sa vypúšťa odsek 2.

Súčasne sa zrušuje označenie odseku 1.

Vypúšťa sa povinnosť zmluvného  zdravotníckeho  zariadenia    na žiadosť poisťovne preukázať výhodnosť voľby zmluvného partnera pre dodávky na zabezpečenie činnosti zdravotníckeho zariadenia.

K Čl. IV

131.	V úvodnej vete sa za slová „zákona č. 505/2001 Z. z.,“ vkladajú slová „zákona č. 280/2002 Z. z., zákona č. 281/2002 Z. z.,“.

Spresňuje sa úvodná veta vzhľadom na novely zákona.

132.	V K § 13 ods. 2 sa slová „písmenom d)“ nahrádzajú slovami „písmenom f)“ a slovo „d)“ v siedmom bode, sa nahrádza slovom „f)“.

Ide o spresnenie ustanovenia vzhľadom na nadobudnutie účinnosti poslednej novely zákona.

K Čl. V

133.	V Čl. V sa slová „1. marca 2003“ nahrádzajú slovami „1. apríla 2003“ a na konci sa pripájajú tieto slová: „okrem ustanovení zákona uvedeného  v čl. I  v ôsmom bode, v deviatom bode, v trinástom bode a v štrnástom bode,  ktoré nadobúdajú účinnosť 1. októbra 2003.“

Odkladá sa účinnosť zákona o jeden mesiac a predlžuje sa účinnosť ustanovení zákona Národnej rady Slovenskej republiky č. 277/1994 Z. z., ktorými sa zrušuje dopravná zdravotná služba ako zdravotnícke zariadenie.